**1. melléklet a Bókaháza Község Önkormányzata Képviselő-testületének 6/2013. (V.31.) önkormányzati rendeletéhez[[1]](#footnote-1)**

## Az önkormányzat önként vállalt feladatai:

1. **R**endeletet alkot az önkormányzat jelképeiről, kitüntető és elismerő címeket alapíthat.
2. Kitüntetéseket és elismeréseket adományoz.
3. Társulásban vesz részt a települési önkormányzatokkal
4. Megállapodást köthet külföldi önkormányzatokkal, helyi önkormányzatokkal és más szervezetekkel.
5. Részt vesz gazdasági folyamatokban (gazdasági társaságok, közalapítványokban való részvétel).
6. Dönt közalapítvány létrehozásáról és alapítványi forrás átvételéről, átadásáról, hozzájárulásról, költségvetési szervei alapítványhoz való csatlakozásáról.
7. Támogatja a településen működő önszerveződő közösségeket.
8. Önkormányzati rendelet alapján támogatja a felsőoktatás nappali tagozatán hallgató tanulókat.
9. Önkormányzati rendelet alapján pénzben nyújtott szociális támogatás.
10. Önkormányzati döntés alapján, a mindenkori költségvetésben meghatározottak szerint önkormányzati beruházások megvalósítása.

**2. melléklet a Bókaháza Község Önkormányzata Képviselő-testületének 6/2013. (V.31.) önkormányzati rendeletéhez[[2]](#footnote-2)**

# **2/1. Polgármesterre átruházott hatáskörök:**

1. dönt a célhoz nem kötött átmenetileg szabad pénzeszközök biztonságos lekötéséről
2. a Mötv. ben foglalt rendelkezésen túl, gyakorolja a képviselő-testület által kinevezett személyek tekintetében az egyéb munkáltatói jogokat,
3. meghatározza az önkormányzat hivatali szervezete részére a helyi nemzetiségi önkormányzat munkájához nyújtott segítség módját, biztosítja a kisebbségi testület működéséhez szükséges feltételeket,
4. dönt bármely testületi döntés pénzügyi, gazdasági kihatásainak végrehajtásáról,
5. ellátja azokat a feladat- és hatásköröket, melyet a szociális igazgatásról és a szociális ellátásokról szóló rendelet a hatáskörébe utal,
6. ellátja az útkezelői és útüzemeltetési feladatokat,
7. dönt a külföldi kiküldetés engedélyezéséről,
8. engedélyezi a közterület-használat igénybe vételét,
9. engedélyezi az önkormányzati tulajdonú gépjárművek igénybe vételét.
10. külföldiek ingatlanszerzése ügyében nyilatkozat tétel.

**2/2. Társulásokra átruházott hatáskörök**

**2/2./1. Önkormányzati Társulás a Nyugat-Balaton és Zala Folyó Medence Nagytérség Települési Szilárdhulladékai Kezelésének Korszerű Megoldására létrehozott önkormányzati társulás (rövidített neve ZALAISPA Hulladékgazdálkodási Társulás):**

Társulás a tagok általi közös projekt keretében létrejövő vagyon- és eszközrendszerrel megvalósuló települési szilárd hulladékkezelési közszolgáltatás regionális szintű végzése céljából kizárólag egyszemélyes gazdálkodó szervezet alapítására és vezetőjének a kinevezésére irányuló hatáskörét a ZALAISPA Hulladékgazdákodási Társulásra átruházza.

**2/2./2. Zalaapáti Óvoda, Mini Bölcsőde Intézményi Társulás Bókaháza Társulási Tanácsára ruházza az alábbi /közoktatási intézmények fenntartásával, működtetésével kapcsolatos/ önkormányzati feladat- és hatásköröket:**

a, az éves költségvetés végrehajtásáról szóló beszámoló elfogadása,

b, féléves költségvetési beszámoló elfogadása,

c, az intézményvezető felett a fegyelmi és anyagi felelősség jogkörének gyakorlása,

/elbocsátás büntetés kivételével/

d, az intézmény pedagógiai, nevelési programjának jóváhagyása,

az éves költségvetésen belül a kiemelt előirányzatok közötti átcsoportosításról,

e, az intézményvezető esetében a munkaköri leírásának meghatározása,

f) valamennyi a közös intézménnyel kapcsolatos jogszabályban meghatározott és nem a

fenntartó önkormányzatok képviselő-testületének kizárólagos hatáskörébe nem utalt   
 ügyekben.

**2/3. Jegyzőre átruházott hatáskörök:**

a) Közút nem közlekedési célú igénybevételéhez hozzájárulás kiadása

**3. melléklet Bókaháza Község Önkormányzata Képviselő-testületének 6/2013. (V.31.) önkormányzati rendeletéhez.[[3]](#footnote-3)**

**A képviselő-testület állandó bizottsága feladata:**

# Ügyrendi Bizottság feladata

a./ közreműködik a Szervezeti és Működési Szabályzat előkészítésében,

hatályosulás vizsgálatában, javaslatokat tesz annak módosítására.

b./ közreműködik a rendelet-tervezetek érdekegyeztetésében, javaslatokat

teszt a szabályozásra,

c./ kezdeményezi a rendeletek módosítását, hatályon kívül helyezését,

d./ a képviselő-testület ülésén előkészíti, lebonyolítja, külön jegyzőkönyvbe

foglalva megállapítja a titkos szavazás eredményét,

e./ lefolytatja az elismerő címek adományozásával kapcsolatos eljárást.

f./ polgármester és az önkormányzati képviselők vagyonnyilatkozatának

vizsgálata, nyilvántartása és ellenőrzése

g./ Összeférhetetlenség megállapítására irányuló kezdeményezés kivizsgálása.

h./ javaslatot tesz a polgármester illetményére, illetményének emelésére, jutalmazására,

**4.[[4]](#footnote-4) melléklet Bókaháza Község Önkormányzata Képviselő-testületének 6/2013. (V.31.) önkormányzati rendeletéhez.[[5]](#footnote-5)**

**Együttműködési megállapodás**

amely létrejött egyrészről ***Bókaháza Község Önkormányzata*** (8741 Bókaháza Kossuth Lajos utca 6. képviseletében eljár: Lóth Eszter polgármester) - a továbbiakban: ***helyi Önkormányzat,***

másrészről ***Bókaháza Község Roma Nemzetiségi Önkormányzata*** (8741 Bókaháza Kossuth Lajos utca 55. képviseletében eljár: Bogdán Aranka elnök) - a továbbiakban: ***RNÖ*** (a továbbiakban együtt: ***Felek)*** között alulírott helyen és időben az alábbi feltételekkel:

I. Általános rendelkezések

1. *A nemzetiségek jogairól szóló,* a***2017. évi CCI. törvénnyel***módosított***2011. évi CLXX1X. törvény 80. § (2) bek.*** *(*a továbbiakban:***Njtv.)*** felhatalmazása alapján, az ***Njtv.*** rendelkezéseinek végrehajtása céljából ***Felek*** a jelen együttműködési megállapodást kötik. ***Felek,*** a közöttük lévő együttműködés jelenlegi formáit és irányait e megállapodásban rögzítik.

***Felek*** megállapodnak abban, hogy a roma nemzetiséget érintő kérdésekben, az ***RNÖ*** elnökének kezdeményezésére, a tárgyalandó napirendek megjelölésével, előzetesen egyeztetett időpontban megbeszélést tartanak, amelyen részt vesz Lóth Eszter polgármester, Bogdán Aranka az ***RNÖ*** elnöke, Kovács Katalin a ***Közös Önkormányzati Hivatal*** (továbbiakban: ***KÖH)*** jegyzője és az általuk felkért személy.

II. Működési feltételek biztosítása

1. Az ***RNÖ*** képviselőit az önkormányzatok hivatalában (***KÖH, Zalaapáti)*** és az önkormányzati intézményekben a települési képviselőkkel azonos jogok illetik meg a nemzetiség helyzetét érintő kérdésekben. Az ***RNÖ*** képviselője jogosult a roma nemzetiséget érintő önkormányzati ügyeket tartalmazó iratokba betekinteni, azokról a hivatalban jegyzetet, feljegyzést készíteni, az iratvédelemre, iratkezelésre vonatkozó szabályok betartásával. A ***helyi Önkormányzat*** és hivatala a ***KÖH,*** közvetlenül szakmai segítséget nyújt az ***RNÖ*** részére a nemzetiség hagyományainak, kultúrájának ápolásához, sporttevékenységéhez.
2. A ***helyi Önkormányzat*** a községben élő roma nemzetiség életkörülményeinek és anyagi helyzetének javítása érdekében biztosítja, hogy:

* Az ***RNÖ elnöke***, vagy az általa megbízott képviselő tanácskozási joggal részt vegyen a ***helyi Önkormányzat*** képviselő-testületének ülésein, az ***RNÖ képviselője*** tanácskozási joggal részt vegyen valamennyi bizottság munkájában, azok ülésein.
* A tanácskozási jog gyakorlásának biztosításához a ***KÖH*** megküldi az ***RNÖ*** elnöke részére a képviselő-testületi ülésre szóló meghívót és annak mellékleteit, valamint érintettség esetén a képviselő-testület bizottságainak ülésére szóló meghívót.
* Az ***RNÖ*** napirendi ponthoz kapcsolódó és a megfelelő időben a ***helyi Önkormányzathoz***, vagy a ***KÖH-hoz*** benyújtott írásos véleményét a bizottsági tagok, valamint a képviselők időben és a megfelelő példányszámban megkapják.
* Az ***RNÖ*** előterjesztését, véleményét a bizottság és a képviselő-testület érdemben tárgyalja, illetve azt a tárgyalás során figyelembe vegye.
* Meghívás esetén a polgármester, vagy az általa felkért személy, illetve a települési képviselő részt vegyen az ***RNÖ*** rendezvényein.

1. A ***helyi Önkormányzat*** figyelemmel kíséri a roma nemzetiséget érintő jogalkotási folyamatokat, és bármely szintű (országos, megyei, helyi, stb.) jogszabályi változásról tájékoztatja az ***RNÖ-t*** a kölcsönösség elve és gyakorlata alapján.
2. A ***helyi Önkormányzat*** és a ***KÖH*** a nevelési, oktatási intézményei bevonásával segítséget nyújt az ***RNÖ*** részére a gyermek- és ifjúságvédelem területén, a gyermekek életkörülményeinek állandó figyelemmel-kisérésével, a ***Családsegítő és Gyermekvédelmi Szolgálat*** munkatársa közreműködésének biztosításával.
3. A ***helyi Önkormányzat*** az ***RNÖ*** működéséhez szükséges, ingó- és ingatlan vagyontárgyakat, valamint a hivatali alkalmazottak közreműködését biztosítja.
4. Térítés nélkül rendelkezésre bocsátja a ***Bókaháza, Kossuth Lajos u. 6.*** szám alatti irodahelyiséget, valamint a ***Zalaapáti, KÖH*** irodahelyiségének és eszközeinek igény szerinti, de legalább havi harminckét (32) órában történő használatát. A rendelkezésre bocsátott helyiségek infrastruktúrájához kapcsolódó rezsi- és fenntartási költségeket a ***helyi Önkormányzat*** viseli.

Az irodahelyiségek a testületi, tisztségviselői és képviselői feladatok rendeltetésszerű ellátásához szükséges tárgyi és technikai eszközökkel rendelkeznek, az eszközök megjelölését és nyilvántartását leltár tartalmazza. A használatba adó ***helyi Önkormányzat*** képviselője útján jogosult a használatot ellenőrizni.

Az ***RNÖ*** tudomásul veszi, hogy a működéshez biztosított ingó- és ingatlan vagyontárgyakat kizárólag a testületi működésével összefüggő célokra használhatja, azokat harmadik személy részére semmilyen más céllal (egyéb kulturális- és szórakoztató rendezvények, gazdasági-kereskedelmi tevékenység, vendéglátó tevékenység, virrasztás, stb.) használatba nem adhatja.

A ***helyi Önkormányzat*** az ***RNÖ*** részére - erre vonatkozó igénye esetén -, évente egy alkalommal, közmeghallgatás megtartása érdekében, térítésmentesen, erre a célra alkalmas helyiséget biztosít, és közreműködik a közmeghallgatások szervezésében, lebonyolításában és a rendezvény jegyzőkönyvezésében.

1. A ***helyi Önkormányzat*** az ***RNÖ*** részére, az állam állal biztosított támogatás összegén és a 7. pontban rögzítettek költségének viselésén felül, havi 8000.- forint hozzájárulást biztosít a Bókaháza, Kossuth Lajos utca 55. szám alatti, a napi ügyfélszolgálat lebonyolításához alkalmas magántulajdonú irodahelyiség fenntartásához.
2. A ***helyi Önkormányzat*** elősegíti az ***RNÖ*** testületi és képviselői feladatainak ellátását. Ennek keretében biztosítja a testületi üléseinek előkészítése során a meghívók, előterjesztések elkészítését, a testületi anyagok, levelezés sokszorosítását, megküldését, a testületi ülések jegyzőkönyvének vezetését, a jegyzőkönyvek és kivonatok elkészítését, az érintettek részére történő kiküldését, az ***RNÖ*** működésével kapcsolatos nyilvántartási, iratkezelési feladatokat. Az ***RNÖ*** elnöke jogosult a testületi üléseken más jegyzőkönyvvezető személyéről és a jegyzőkönyv elkészítéséről gondoskodni, ez esetben annak költségét saját költségvetésének terhére, maga viseli.
3. Az ***RNÖ*** képviselő-testületi ülésein a ***helyi Önkormányzat*** megbízásából és képviseletében a jegyző, vagy az aljegyző részt vesz, amennyiben törvénysértést észlel, azt az ülésen jelzi.
4. Az ***RNÖ*** hatékony munkát végez a roma nemzetiség társadalomba történő beilleszkedése érdekében, ezzel segítve a ***helyi Önkormányzat*** roma nemzetiséggel kapcsolatos politikáját és napi operatív feladatait. A ***helyi Önkormányzat*** és az ***RNÖ*** a roma nemzetiséggel kapcsolatos politikájáról az egyeztető megbeszélések során kölcsönösen tájékoztatja egymást.
5. Az ***RNÖ*** segítséget nyújt a nemzetiségi önkormányzathoz fordulók számára, tájékoztatja őket a ***helyi Önkormányzat*** intézményeiben a közhasznú foglalkoztatás lehetőségeiről, a ***helyi Önkormányzat*** rendeleteiben foglalt jogaikról, kötelezettségeikről. A ***KÖH*** munkájának és az ***RNÖ-hoz*** fordulók jogérvényesítésének elősegítése érdekében az ***RNÖ*** képviselői, a ***KÖH*** alkalmazottai, az ügyfelek számára segítséget nyújtanak az alkalmazott nyomtatványok kitöltéséhez, mellékletekkel történő felszereléséhez, beadványok szerkesztéséhez. A h***elyi Önkormányzat*** és az ***RNÖ*** szükség szerint biztosítja a jelnyelv, vagy speciális kommunikációs rendszer használatát.
6. A központi költségvetés által biztosított támogatások jogszabályban meghatározott igényléséről az ***RNÖ*** elnöke gondoskodik.
7. ***Felek*** megállapodnak abban, hogy az ***RNÖ*** pályázatait az elnök, az elnökhelyettes, illetve a képviselők maguk készítik el. A pályázati anyagok összeállítása során kérhetik a ***KÖH*** jegyzőjének segítségét. Akadályoztatásuk esetén azt kellő időpontig jelzik, illetőleg megfelelő más szakemberre javaslatot tesznek. A pályázat elkészítéséhez az ***RNÖ*** pályázatkészítője közvetlenül külső, arra alkalmas szakemberhez is fordulhat.
8. Az ***RNÖ*** a nemzetiségi közügyek intézése érdekében jogosult a ***helyi Önkormányzatnál*** és szerveinél eljárást kezdeményezni, tájékoztatást kérni, részükre javaslatot tenni. A kezdeményezés joga magában foglalja az önkormányzati fenntartású (tulajdonban levő) intézmények működésével kapcsolatos, a nemzetiségek jogait sértő gyakorlat megszüntetésének, egyedi döntés megváltoztatásának, visszavonásának kezdeményezését is. Amennyiben az ***RNÖ*** a ***helyi Önkormányzat*** valamely szervéhez fordul kezdeményezéssel, úgy erről egyidejűleg a polgármestert is tájékoztatja.

A hatáskörrel és illetékességgel rendelkező szerv vezetője a kezdeményezésről *az általános közigazgatási rendtartásról szóló* ***2016. évi CL. törvény (Ákr.)*** előírásai szerint jár el.

1. Az ***RNÖ*** tudomásul veszi és vállalja, hogy a ***helyi Önkormányzat*** döntését igénylő kezdeményezéseit - a rendkívüli eseteket kivéve - a ***helyi Önkormányzat*** képviselő-testületi ülését legalább 14 nappal megelőzően juttatja el a ***KÖH*** jegyzőjéhez. Amennyiben a kezdeményezés valamelyik bizottság véleményét is igényli, úgy az ***RNÖ*** a kezdeményezését a képviselő-testületi ülést legalább 21 nappal megelőzően juttatja el a jegyzőhöz.
2. A ***helyi Önkormányzat*** a roma nemzetiségű lakosságot e minőségében érintő önkormányzati döntés előkészítése - a rendelet- illetve a határozattervezet készítése során - köteles beszerezni az ***RNÖ*** egyetértését a helyi közoktatás, helyi sajtó, helyi hagyományápolás és kultúra, az esélyegyenlőség, a társadalmi felzárkózás, a szociális ellátás, valamint a kollektív nyelvhasználat kérdéskörében. Ha az ***RNÖ*** a megkeresésre 30 napon belül nem nyilatkozik, úgy az egyetértését megadottnak kell tekinteni.

III. Számlakezelés, költségvetés tervezése, végrehajtása

1. Az ***RNÖ*** önálló fizetési számlanyitásával, törzskönyvi nyilvántartásba vételével, az adószám igénylésével kapcsolatos feladatok végzése a ***KÖH pénzügyi csoportvezetőjét*** terheli. Határidő, a döntést követő ötödik (5.) munkanap. Az ***RNÖ*** az önálló fizetési számla nyitásának, módosításának igényét a döntést követően, két (2) munkanapon belül közli a ***pénzügyi csoportvezetővel***. Az ***RNÖ*** a törzskönyvi nyilvántartásba vételével kapcsolatos igényét, ha az törzskönyvi módosítást igényel, a döntést követően két (2) munkanapon belül közli a ***pénzügyi csoportvezetővel***. Az adószám-igényléssel, a meglévő adószám módosítási igényével a döntést követően két (2) munkanapon belül köteles megkeresni a ***pénzügyi csoportvezetőt***. Az ***RNÖ*** részéről a határidőben történő tájékoztatásért az elnök, akadályoztatása esetén az elnökhelyettes a felelős. A ***KÖH*** ***pénzügyi csoportvezetője*** felelős az előzőekben felsorolt feladatok határidőben történő végrehajtásáért.
2. A költségvetés összeállítása előtt a ***KÖH*** jegyzője az ***RNÖ*** elnökével áttekinti a költségvetési évre vonatkozó feladatokat, valamint az ***RNÖ*** bevételi forrásait. ***Felek*** a ***helyi Önkormányzat*** és az ***RNÖ*** költségvetésének előkészítésével, összeállításával, valamint a költségvetéssel összefüggő adatszolgáltatási kötelezettségek teljesítésével a ***KÖH*** jegyzőjét bízzák meg, az ***Áht. 23. § - 26. §. (1) bek.-ben*** előírtak szerint. Az ***RNÖ*** elnöke a költségvetésről szóló határozattervezetet február 15-ig nyújtja be a képviselő-testületnek. A jóváhagyott költségvetés eredeti előirányzatán felüli többletbevétel, vagy bevételkiesés esetén a költségvetésről szóló határozatot módosítani kell.
3. Az ***RNÖ Képviselő-testülete*** a zárszámadási határozatot minden év december 31. fordulónappal, a tárgyévet követő május 30-ig fogadja el.

IV. A gazdálkodási jogkörök gyakorlása, az összeférhetetlenség esetei

1. A nemzetiségi önkormányzat kiadási előirányzatai terhére az ***RNÖ elnöke*** (Bogdán Aranka), illetve az általa írásban felhatalmazott nemzetiségi önkormányzati képviselő jogosult ***kötelezettségvállalásra***. Kötelezettségvállalás a vonatkozó jogszabályi előírások betartásával, csak írásban és a kötelezettség ellenjegyzése után történhet.

***Pénzügyi ellenjegyzés***

1. Kötelezettségvállalás pénzügyi ellenjegyzésére a ***KÖH*** ***pénzügyi csoportvezetője*** jogosult (Monda Lászlóné).
2. A pénzügyi ellenjegyzésre jogosultnak az ellenjegyzést megelőzően meg kell győződnie arról, hogy:

ba) a jóváhagyott költségvetés fel nem használt, illetve le nem kötött, a kötelezettségvállalás tárgyával összefüggő kiadási előirányzata rendelkezésre áll-e, illetve a befolyt, vagy várhatóan befolyó bevétel biztosítja-e a fedezetet,

bb) az előirányzat felhasználási terv szerint, a kifizetés várható időpontjában a fedezet rendelkezésre áll-e,

bc) a kötelezettségvállalás nem sérti-e a gazdálkodásra vonatkozó szabályokat.

1. Amennyiben a kötelezettségvállalás nem felel meg az előírtaknak, a pénzügyi ellenjegyzésre jogosultnak erről írásban tájékoztatni kell a kötelezettségvállalót, illetve az ***RNÖ*** elnökét. Ha az ***RNÖ*** elnöke a tájékoztatás ellenére, írásban a pénzügyi ellenjegyzésre utasítja az ellenjegyzőt, ő köteles az utasításnak eleget lenni. E tényről az ***RNÖ*** képviselő-testületét haladéktalanul írásban értesíteni kell.
2. A pénzügyi ellenjegyzés lényét az ellenjegyző a kötelezettségvállalás dokumentumán *„pénzügyi ellenjegyzés"* megjelöléssel, aláírásával igazolja.

***Teljesítésigazolás***

1. A kiadás teljesítésének utalványozása előtt okmányok alapján ellenőrizni és igazolni kell a kiadások jogosságát, összegszerűségét, a szerződés, megrendelés, megállapodás teljesítését/teljesülését.
2. A teljesítés igazolásának a ***Kincstár*** által számfejtett személyi jellegű juttatások kifizetését kivéve, ki kell terjednie valamennyi kiadásra.
3. A teljesítés igazolására az ***RNÖ elnökhelyettese*** (Bogdán Tibor) jogosult. Távolléte, akadályoztatása, illetve összeférhetetlensége esetén a teljesítés igazolására a legidősebb képviselő jogosult.
4. A pénzügyi teljesítésre benyújtott bizonylat teljesítés igazolójának a kifizetés jogosságát, összegszerűségét, a szerződés, megrendelés, megállapodás, egyéb kötelezettségvállalás teljesítését/teljesülését kell aláírásával igazolnia.
5. Az igazolási kötelezettség végrehajtását *„A kiadás teljesítésének jogosságát, összegszerűségét, a szerződés, megrendelés, megállapodás teljesítését igazolom”* szöveg megjelölésével és az igazolás időpontjának feltűntetésével kell az arra jogosultnak aláírásával igazolnia.
6. A kötelezettségvállalás alapján elvégzett teljesítés megtörténtét a szolgáltatásnak megfelelő mellékletekkel dokumentáltan (szállítólevél, munkalap, felmérési napló, műszaki átvételi jegyzőkönyv) kell igazolni. Az igazolás történhet a számlán, a kifizetési bizonylaton közvetlenül, illetve a teljesítést igazoló külön nyomtatványon.

***Érvényesítés***

1. A teljesítésigazolás alapján az érvényesítést a ***KÖH pénzügyi csoportjának*** ***munkatársa* (**Pati Alexandra) végzi a ***KÖH*** *„Pénzgazdálkodási Szabályzatában”* foglaltak szerint.
2. Az érvényesítés megtörténtét érvényesítési záradékban kell rögzíteni, amelynek tartalmaznia kell az *„érvényesítve”* megjelölést, az érvényesítés dátumát, az érvényesítő aláírását.
3. Az érvényesítő ellenőrzi az összegszerűséget, a fedezet meglétet és azt. hogy a megelőző ügymenetben a vonatkozó jogszabályokban, belső szabályzatokban foglaltakat betartották-e.
4. Az érvényesítés megtörténtét, illetve feladatának teljesítését az érvényesítő érvényesítési záradékkal igazolja.

***Utalványozás***

1. A kiadás utalványozására az érvényesített okmány alapján az ***RNÖ elnöke*** (Bogdán Aranka), illetve az ***elnökhelyettes*** (Bogdán Tibor)***,*** akadályoztatásuk, összeférhetetlenségük esetén az ***RNÖ*** legidősebb képviselője jogosult.
2. Utalványozni készpénzes fizetési mód esetén az érvényesített pénztárbizonylatra rávezetett, más esetben külön írásbeli rendelkezéssel lehet.
3. Az utalványon fel kell tüntetni:

* az utalványozó keltezéssel ellátott aláírását,
* az *"utalvány"* szót,
* a költségvetési évet,
* a kötelezettségvállalási nyilvántartásba vétel számát.
* a befizető és a kedvezményezett megnevezését, címét,
* a fizetés időpontját, módját és összegét,
* a megterhelendő, jóváírandó bankszámla számát és megnevezését.

A kötelezettségvállalási, érvényesítési, utalványozási, ellenjegyzési feladatot ***nem végezheti*** az a személy, aki ezt a tevékenységet közeli hozzátartozója vagy a maga javára látja el.

V. Belső ellenőrzés

1. A nemzetiségi önkormányzat gazdálkodásának biztonságáért a képviselő-testület, annak szabályszerűségéért, a belső ellenőrzés működtetéséért az ***RNÖ*** elnöke felelős. A belső ellenőrzési tevékenység elvégzéséről az ***RNÖ Képviselő-testülete*** és a ***KÖH*** jegyzője együttesen gondoskodik. A nemzetiségi önkormányzat belső ellenőrzési feladatait az ***RNÖ Képviselő-testület*** döntése alapján elláthatja foglalkoztatásra irányuló jogviszonyban alkalmazott, vagy polgári jogi szerződés keretében foglalkoztatott belső ellenőr.

VI. A Nemzetiségi Önkormányzat által vállalt kötelezettségek

1. Az ***RNÖ*** képviselői vállalják, hogy a rendelkezésére bocsátott helyiségeket, eszközöket rendeltetésszerűen, a takarékos és ésszerű gazdálkodás jegyében használják.
2. Vállalják továbbá, hogy hatékony munkát végeznek a roma kisebbség tudatformálása területén a bűnmegelőzés, a vagyon elleni bűncselekmények csökkentése, a közrend és közbiztonság javítása, a közösségi együttélés szabályainak betartása, az alkoholizmus megakadályozása, a társadalomba történő beilleszkedés érdekében, ezzel is segítve a ***helyi Önkormányzat*** roma kisebbséggel kapcsolatos politikáját és napi operatív feladatait. A ***Képviselő-testület*** tagjai vállalt kötelezettségeik teljesítése érdekében példamutató magatartással járnak elöl a közösség felé.

VII. Záró rendelkezések

1. Jelen megállapodással nem érintett kérdések tekintetében az ***Njtv***., más, vonatkozó jogszabályokban foglaltak, valamint ***Bókaháza Község Önkormányzat Képviselő-testület*** rendeletei, határozatai és ***Bókaháza Község Roma Nemzetiségi Önkormányzata Képviselő-testület*** határozatai az irányadóak.
2. Az együttműködési megállapodást ***Bókaháza Község Önkormányzata Képviselő-testülete*** és ***Bókaháza Község Roma Nemzetiségi Önkormányzata Képviselő-testülete*** határozatlan időre kötik. Az együttműködési megállapodást minden év január 31. napjáig, általános vagy időközi választás esetén az alakuló ülést követő 30 napon belül felül kell vizsgálni.
3. ***Felek*** a jelen megállapodásban foglalt működési feltételeket saját szervezeti és működési szabályzataikba az aláírást követő harminc napon belül belefoglalják.
4. Jelen *„Együttműködési megállapodás”* ***Bókaháza Község Önkormányzat Képviselő-testülete*** és ***Bókaháza Község Roma Nemzetiségi Önkormányzata Képviselő-testülete*** által történt jóváhagyás után válik érvényessé.
5. Jelen *„Együttműködési megállapodás”* 2018. március 1. napjával lép hatályba.
6. Jelen *„Együttműködési megállapodás”* hatályba lépésével egyidejűleg hatályát veszti a ***Bókaháza Község Önkormányzata*** és ***Bókaháza Község Roma Nemzetiségi Önkormányzata*** között 2017. január 19. napján aláírt *„Együttműködési megállapodás”.*

Kelt, Bókaháza, 2018. január 25.

|  |  |
| --- | --- |
| Lóth Eszter | Bogdán Aranka |
| Polgármester | Elnök |

Ellenjegyezte:

Kovács Katalin

Jegyző

Jelen megállapodást ***Bókaháza Község Önkormányzata Képviselő-testülete*** ***a 2 /2018. (I. 25.) számú, Bókaháza Község Roma Nemzetiségi Önkormányzata Képviselő-testülete*** ***a 1/2018. (I. 25.) számú határozattal*** hagyta jóvá.

**1. számú függelék a Bókaháza Község Önkormányzata Képviselő-testületének 6/2013. (V.31.) önkormányzati rendeletéhez**

**Bókaháza község képviselő-testületének tagjai**:

1. Lóth Eszter polgármester Keszthely,

Meggyfa út 13/B. 30/377-5308

2. Szente Ferenc alpolgármester Bókaháza, 30/601-2028

Rákóczi út 3.

3. Németh László  Bókaháza, 30/460-5949

Szilárd képviselő Kossuth út 27.

4 . Kiss Miklós képviselő Bókaháza, 30/463-8285

Hegy út 10.

5. Szakál Renáta képviselő Bókaháza, 30/649-9137

Dózsa u. 8.

**2. számú függelék Bókaháza Község Önkormányzata Képviselő-testületének 6/2013. (V.31.) önkormányzati rendeletéhez**

**AZ ÖNKORMÁNYZAT TÁRSULÁSAI**

**1. Keszthely és Környéke Többcélú Kistérségi Társulása 8360 Keszthely, Kossuth L. u. 42.**

1. **Önkormányzati Társulás a Nyugat-Balaton és Zala Folyó Medence Nagytérség Települési Szilárdhulladékai Kezelésének Korszerű megoldására (röviditett neve:ZALAISPA Hulladékgazdálkodási Társulás) Zalabér Rákóczi Ferenc utca 2.**
2. **Zalaapáti Óvoda, Mini Bölcsőde Intézményi Társulás 8741 Zalaapáti, Szent István tér 9.**

**3. számú függelék Bókaháza Község Önkormányzata Képviselő-testületének 6/2013. (V.31.) önkormányzati rendeletéhez**

**A bizottságok tagjai:**

**Ügyrendi Bizottság:**

1. Németh László képviselő Bókaháza, 30/460-5949

Szilárd Ügyrendi Kossuth L u. 27.

Biz. elnöke

2. Szakál Renáta képviselő Bókaháza,

Szilárd Ügyr.Biz.tag Dózsa u. 8. 30/649-9137

3 . Kiss Miklós képviselő Bókaháza, 30/463-8285

Ügyr.Biz.tag Hegy út 10.

**4.számú függelék Bókaháza Község Önkormányzata Képviselő-testületének 6/2013. (V.31.) önkormányzati rendeletéhez**

*ZALAAPÁTI*

*KÖZÖS ÖNKORMÁNYZATI HIVATAL*

**SZERVEZETI ÉS MŰKÖDÉSI SZABÁLYZAT**

**TARTALOMJEGYZÉK**

[**I. ÁLTALÁNOS RENDELKEZÉSEK 5**](#_Toc392670151)

[*1. A szabályzat hatálya alá tartozó szervezetek 5*](#_Toc392670152)

[*2. A szabályzat jogszabályi és egyéb forrásai: 5*](#_Toc392670153)

[*3. A szabályzat célja 5*](#_Toc392670154)

[*4. A működési rendet meghatározó dokumentumok 6*](#_Toc392670155)

[4.1 A közös önkormányzati hivatal alapítása, létrehozására vonatkozó megállapodás 6](#_Toc392670156)

[4.2 Egyéb dokumentumok 7](#_Toc392670157)

[*5. A közös önkormányzati hivatal legfontosabb adatai 7*](#_Toc392670158)

[*6. A közös önkormányzati hivatal jogállása 9*](#_Toc392670159)

[*7. A Szervezeti és Működési Szabályzat hatálya 9*](#_Toc392670160)

[*8. A közös önkormányzati hivatalhoz rendelt költségvetési szervek 9*](#_Toc392670161)

[**II. A KÖZÖS ÖNKORMÁNYZATI HIVATAL FELADATAI 10**](#_Toc392670162)

[*1. A közös önkormányzati hivatal feladat és hatásköre 10*](#_Toc392670163)

[1.1 A közös önkormányzati hivatal tevékenységei 10](#_Toc392670164)

[1.2 A közös önkormányzati hivatal feladatmutatója 11](#_Toc392670165)

[**III. A KÖZÖS ÖNKORMÁNYZATI HIVATAL SZERVEZETI FELÉPÍTÉSE 11**](#_Toc392670166)

[*1. A közös önkormányzati hivatal szervezeti felépítése 11*](#_Toc392670167)

[*2. A közös önkormányzati hivatal belső szervezeti egységei, főbb feladtai 11*](#_Toc392670168)

[2.1 Igazgatási és Hatósági Csoport feladatai 12](#_Toc392670169)

[2.2 Pénzügyi Csoport feladatai 12](#_Toc392670170)

[*3. A közös önkormányzati hivatal vezetése 13*](#_Toc392670171)

[3.1 A jegyző feladatai 13](#_Toc392670172)

[3.2 Az aljegyző feladatai 14](#_Toc392670173)

[*4. A közös önkormányzati hivatal munkakörei 14*](#_Toc392670174)

[*5. Az önkormányzati hivatal munkáját segítő fórumok, szervek, közösségek 15*](#_Toc392670175)

[5.1. A közös önkormányzati hivatali munka vezetését segítő fórumok 15](#_Toc392670176)

[5.2. A közös önkormányzati hivatali munkát segítő testületek, szervek, közösségek 16](#_Toc392670177)

[**IV. AZ ÖNKORMÁNYZATI HIVATAL MŰKÖDÉSÉNEK FŐBB SZABÁLYAI 16**](#_Toc392670178)

[*1. A közös önkormányzati hivatal működése 16*](#_Toc392670179)

[*2. A munkavégzéssel kapcsolatos szabályok 17*](#_Toc392670180)

[2.1. A köztisztviselői jogviszony, munkavégzésre irányuló egyéb jogviszony 17](#_Toc392670181)

[2.2. A köztisztviselői vagyonnyilatkozat 17](#_Toc392670182)

[2.3. A dolgozók díjazása 17](#_Toc392670183)

[2.4. A munkavégzés, a munkaköri kötelezettségek, hivatali titok megőrzése 19](#_Toc392670184)

[2.5. A munkaidő 20](#_Toc392670185)

[2.6. A közös önkormányzati hivatal ügyfélfogadása 20](#_Toc392670186)

[2.7. Szabadság 21](#_Toc392670187)

[2.8. A helyettesítés rendje 21](#_Toc392670188)

[2.9. Munkakörök átadása 21](#_Toc392670189)

[2.10. Egyéb szabályok 22](#_Toc392670190)

[2.11. Saját gépkocsi használat 22](#_Toc392670191)

[*3. Kártérítési kötelezettség, anyagi felelősség 22*](#_Toc392670192)

[*4. A közös önkormányzati hivatal belső és külső kapcsolattartásának rendje 23*](#_Toc392670193)

[4.1. A belső kapcsolattartás 23](#_Toc392670194)

[4.2. A külső kapcsolattartás 23](#_Toc392670195)

[4.3. Nyilatkozat tömegtájékoztató szervek részére 23](#_Toc392670196)

[*5. A közös önkormányzati hivatal ügyiratkezelése 24*](#_Toc392670197)

[*6. A kiadmányozás rendje 24*](#_Toc392670198)

[*7. A bélyegzők használata, kezelése 24*](#_Toc392670199)

[*8. A közös önkormányzati hivatal gazdálkodásának rendje 25*](#_Toc392670200)

[8.1. Bankszámla feletti rendelkezés 25](#_Toc392670201)

[8.2. Kötelezettségvállalás, utalványozás, érvényesítés, ellenjegyzés rendje 26](#_Toc392670202)

[*9. A folyamatba épített, előzetes, utólagos és vezetői ellenőrzés 26*](#_Toc392670203)

[*10. Belső ellenőrzés 26*](#_Toc392670204)

[*10. Közös önkormányzati hivatali óvó, védő előírások 27*](#_Toc392670205)

[**V. ZÁRÓ RENDELKEZÉS 28**](#_Toc392670206)

[**VI. MELLÉKLETEK 30**](#_Toc392670207)

[**VII. FÜGGELÉK 30**](#_Toc392670208)

[**MEGISMERÉSI NYILATKOZAT 31**](#_Toc392670209)

|  |  |
| --- | --- |
| 1.számú melléklet: | A közös önkormányzati hivatal szervezeti felépítése |
| 2.számú melléklet: | Munkaköri leírás javasolt szerkezete, tartalma |
| 3.számú melléklet: | A közös önkormányzati hivatal vagyonnyilatkozatra kötelezett munkakörei |
| 4.számú melléklet: | A Zalaapáti Közös Önkormányzati Hivatal által használt bélyegzők és lenyomataik |

A Szabályzatban használt jogszabályok rövidítésének jegyzéke:

**Mötv.** 2011. évi CLXXXIX. törvény Magyarország helyi önkormányzatairól

**Áht.** 2011. évi CIXV. törvény az államháztartásról

**Ávr.** 368/2011. Korm. rendelet az államháztartási törvény végrehajtásáról

**Sztv.** 2000. évi C. törvény a számvitelről

**Áhsz.** 249/2000. Korm. rendelet az államháztartás szervezetei beszámolási és könyvvezetési kötelezettségeinek sajátosságairól

**Bkr.** 370/2011. Korm. rendelet a költségvetési szervek belső kontrollrendszeréről és belső ellenőrzéséről

**Kttv.** 2011.évi CXCIX. tv. a közszolgálati tisztviselőkről

**Ltv.** 1995.évi LXVI. tv. a köziratokról, a közlevéltárakról és a magánlevéltári anyag védelméről

**Infotv.** 2011.évi CXII. tv. az információs önrendelkezési jogról és az információszabadságról

I.  
ÁLTALÁNOS RENDELKEZÉSEK

***1. A szabályzat hatálya alá tartozó szervezetek***

A szabályzat hatálya kiterjed:

1. A létrehozott és fenntartott, önállóan működő és gazdálkodó közös önkormányzati hivatalra:
   * Zalaapáti Közös Önkormányzati Hivatal

A közös önkormányzati hivatalt létrehozó és fenntartó önkormányzatokra:

* + Bókaháza Község Önkormányzata
  + Dióskál Község Önkormányzata
  + Egeraracsa Község Önkormányzata
  + Esztergályhorváti Község Önkormányzata
  + Gétye Község Önkormányzata
  + Zalaapáti Község Önkormányzata
  + Zalaszentmárton Község Önkormányzata

***2. A szabályzat jogszabályi és egyéb forrásai:***

* Az államháztartásról szóló 2011. évi CXCV. törvény [10.§.(5)]
* Az államháztartásról szóló törvény végrehajtásáról szóló 368/2011.(XII.31.) Kormányrendelet [13.§.(1)]

***3. A szabályzat célja***

Az Mötv.84.§.(1) bekezdése értelmében az I.1.1. pontban rögzített önkormányzatok képviselő-testületei az önkormányzatok működésével, valamint a polgármesterek és a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására 2013. március 1. napjától **közös önkormányzati hivatalt** hozott létre. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.

Az Mötv.81.§.(1) bekezdése szerint a **jegyző,** mint a költségvetési szerv vezetője irányítja a közös önkormányzati hivatalt. Többek között gondoskodik az önkormányzat működésével kapcsolatos feladatok ellátásáról, és gyakorolja a munkáltatói jogokat a hivatal köztisztviselői és munkavállalói tekintetében.

Az Ávr. értelmében a költségvetési szervnek az irányító szerv által jóváhagyott Szervezeti és Működési Szabályzatban kell részletezni az alapító okiratban foglaltakat. A szabályozással szembeni legalapvetőbb elvárás, hogy külön operatív beavatkozások nélkül biztosítsa egy szervezet működőképességét, követhetővé tegye a működése során jelentkező folyamatokat, tisztázza mindazon viszonyrendszer összefüggéseit, amelynek keretei között egy szervezet szerepkörét betölti.

A szabályozásban szükségszerűen meg kell, hogy jelenjenek úgy a szervezet felépítésére, mint annak működésére vonatkozó normatívák, követelmények és ezek összhangja.

A szabályzat célja, hogy rögzítse és meghatározza a költségvetési szerv adatait és szervezeti felépítését, a vezetők és alkalmazottak feladatait és jogkörét, a költségvetési szerv működési szabályait. A költségvetési szerv feladatai ellátásának részletes belső rendjét és módját a szervezeti és működési szabályzat állapítja meg.

***4. A működési rendet meghatározó dokumentumok***

A közös önkormányzati hivatal törvényes működését a hatályos jogszabályok, valamint a jogszabályokkal összhangban lévő alapdokumentumok határozzák meg.

4.1 A közös önkormányzati hivatal alapítása, létrehozására vonatkozó megállapodás

Alapító okirat:

A közös önkormányzati hivatalt

* Zalaapáti Község Önkormányzat Képviselő-testülete a 23/2013.(II.26) számú,
* Bókaháza Község Önkormányzat Képviselő-testülete a 14/2013.(II.26.) számú,
* Esztergályhorváti Község Önkormányzat Képviselő-testülete a 15/2013.(II.26.) számú,
* Gétye Község Önkormányzat Képviselő-testülete a 12/2013.(II.26.) számú,
* Dióskál Község Önkormányzat Képviselő-testülete a 6/2013.(II.26.) számú,
* Egeraracsa Község Önkormányzat Képviselő-testülete a 6/2013.(II.26) számú,
* Zalaszentmárton Község Önkormányzat Képviselő-testülete a 6/2013.(II.26.) számú,

határozatával elfogadott Alapító Okirattal alapította.

Az alapító okirat tartalmazza a közös önkormányzati hivatal működésére vonatkozó legfontosabb adatokat az Ávr. 5.§. (1) bekezdése alapján.

Létrehozó megállapodás:

A közös önkormányzati hivatal működésére vonatkozó legfontosabb szabályokat – z alapító okirat mellett – a közös önkormányzati hivatal létrehozására és fenntartására vonatkozó megállapodás tartalmazza, melyet

* Zalaapáti Község Önkormányzat Képviselő-testülete a 22/2013.(II.26.) számú,
* Bókaháza Község Önkormányzat Képviselő-testülete a 13/2013.(II.26.) számú,
* Esztergályhorváti Község Önkormányzat Képviselő-testülete a 14/2013.(II.26.) számú,
* Gétye Község Önkormányzat Képviselő-testülete a 11/2013.(II.26) számú,
* Dióskál Község Önkormányzat Képviselő-testülete a 5/2013.(II.26.) számú,
* Egeraracsa Község Önkormányzat Képviselő-testülete a 5/2013.(II.26.) számú,
* Zalaszentmárton Község Önkormányzat Képviselő-testülete a 5/2013.(II.26.) számú,

határozatával fogadott el.

4.2 Egyéb dokumentumok

A közös önkormányzati hivatal működését meghatározó dokumentum a Szervezeti és Működési Szabályzat, valamint a szakmai és gazdasági munka vitelét segítő különféle szabályzatok, munkaköri leírások.

A közös önkormányzati hivatal működését szabályozó belső szabályzatok:

* A közös önkormányzati hivatal ***Belső szabályzatok kezelési eljárásáról*** szóló szabályzat ***1. számú melléklete*** sorolja fel a közös önkormányzati hivatal belső szabályzatainak listáját.

***5. A közös önkormányzati hivatal legfontosabb adatai***

Megnevezése:

**Zalaapáti Közös Önkormányzati Hivatal**

* székhelye: 8741 Zalaapáti, Szent István tér 9.
* elérhetőségei: Tel: 83/352-003, Tel./Fax: 83/552-022

www.zalaapáti.hu ; zalaapati.korjegyzoseg@t-online.hu

Telephelyei:

1. **Zalaapáti Közös Önkormányzati Hivatal**

**Dióskáli Kirendeltsége**

* cím: 8764. Dióskál, Béke tér 1.
* elérhetőségei: Tel./Fax: 83/353-301

www.dioskal.hu ; dioskal@infrasat.hu

Ügyfélszolgálati helyek:

1. **Bókaháza**

* cím: 8781. Kossuth Lajos utca 6.

1. **Esztergályhorváti**

* cím: 8742. Deák Ferenc utca 1.

1. **Gétye**

* cím: 8762. Kossuth Lajos utca 4.

1. **Egeraracsa**

* cím: 8765. Kossuth Lajos utca 4.

1. **Zalaszentmárton**

* cím: 8764. Kossuth Lajos u. 87.

Alapítók:

1. **Zalaapáti Község Önkormányzata**

8741 Zalaapáti, Szent István tér 9.

1. **Bókaháza Község Önkormányzata**

8781. Kossuth Lajos utca 6.

1. **Esztergályhorváti Község Önkormányzata**

8742. Deák Ferenc utca 1.

1. **Gétye Község Önkormányzata**

8762. Kossuth Lajos utca 4.

1. **Dióskál Község Önkormányzata**

8764. Dióskál, Béke tér 1.

1. **Egeraracsa Község Önkormányzata**

8765. Kossuth Lajos utca 4.

1. **Zalaszentmárton Község Önkormányzata**

8764. Kossuth Lajos u. 87.

Alapítás időpontja:

2013. március 1.

Törzsszám: 812731

Adószám: 15812735-1-20

KSH statisztikai számjel: 15812735-8411-325-20

A számlát vezető bank neve: OTP Bank Nyrt. Keszthelyi Fiók

Bankszámlaszám: 11749039-15812735

Alaptevékenysége: Helyi önkormányzatok igazgatási tevékenysége (TEÁOR: 84.11)

Működési területe: Zalaapáti, Bókaháza, Esztergályhorváti, Gétye, Dióskál, Egeraracsa, Zalaszentmárton községek közigazgatási területe.

Irányító szerve:

**Zalaapáti Község Önkormányzat Képviselő-testülete**

8741 Zalaapáti, Szent István tér 9.

Törvényességi felügyeletet gyakorló szerv:

**Zala Megyei Kormányhivatal**

8900 Zalaegerszeg, Kosztolányi u. 10.

Tel.: 92/507700

E-mail: torvenyesseg@zalakozig.hu

Gazdálkodását ellenőrző szerv:

**Állami Számvevőszék Zala Megyei Ellenőrzési Irodája**

8900 Zalaegerszeg, Kosztolányi u. 10.

Gazdálkodás felügyeletét gyakorló szerv:

**Magyar Államkincstár**

8900 Zalaegerszeg, Dísz tér 7.

***6. A közös önkormányzati hivatal jogállása***

A közös önkormányzati hivatal önálló jogi személy. Gazdálkodási jogköre alapján önállóan működő és gazdálkodó költségvetési szerv.

Vezetője a jegyző, kinek kinevezése az alapító önkormányzatok polgármestereinek az Mötv.83.§. b) pontjában foglaltaknak megfelelő lakosságszám-arányos, többségi döntésével történik. Az érintett települések polgármesterei – pályázat alapján határozatlan időre –nevezik ki a jegyzőt.

***7. A Szervezeti és Működési Szabályzat hatálya***

A közös önkormányzati hivatal számára jogszabályokban, testületi döntésekben megfogalmazott feladat- és hatásköri, szervezeti és működési előírásokat a jelen SZMSZ-ben foglaltak figyelembevételével kell alkalmazni.

Az SZMSZ hatálya kiterjed:

* a jegyzőre, aljegyzőre,
* a közös önkormányzati hivatal dolgozóira (köztisztviselőkre, és megbízási jogviszonyban foglalkoztatottakra egyaránt),
* a közös önkormányzati hivatalban működő testületekre, szervekre, közösségekre,
* a közös önkormányzati hivatal szolgáltatásait igénybe vevőkre.

***8. A közös önkormányzati hivatalhoz rendelt költségvetési szervek***

Az Ávr.10.§-sa értelmében az irányító szervnek meg kell határoznia azt a gazdasági szervezettel rendelkező költségvetési szervet, amely a gazdasági szervezettel nem rendelkező költségvetési szerv meghatározott pénzügyi-gazdasági feladatait ellátja.

|  |  |
| --- | --- |
| A közös önkormányzati hivatalhoz rendelt  költségvetési szerv neve | Címe |
| Zalaapáti Napközi Otthonos Óvoda Intézményi Társulás | 8741 Zalaapáti, Deák Ferenc u. 4. |

Jelen SZMSZ rendelkezéseit a gazdasági szervezettel rendelkező közös önkormányzati hivatal és a gazdasági szervezettel nem rendelkező költségvetési szerv – az irányító szerv által jóváhagyott – **munkamegosztási megállapodásban** rögzített munkamegosztás és felelősségvállalás keretei között kell alkalmazni. A munkamegosztási megállapodás elkészítése során figyelembe kell venni az Ávr. 10.§. előírásait.

II.  
A KÖZÖS ÖNKORMÁNYZATI HIVATAL FELADATAI

***1. A közös önkormányzati hivatal feladat és hatásköre***

A közös önkormányzati hivatal számára meghatározott feladatoknak és hatásköröknek a közös önkormányzati hivatal szervezeti egységei és az alkalmazottak közötti megosztásáról a szervezet vezetője gondoskodik.

A feladatok és hatáskörök megosztása nem lehet ellentétes a jogszabályok és az alapító, irányító által a közös önkormányzati hivatal egyes szervezeti egységeire, vezetőire és az alkalmazottakra kötelezően előírt feladatokkal, hatáskörökkel.

A közös önkormányzati hivatalban folyó tevékenységet az alábbi jogszabályok határozzák meg:

* Magyarország helyi önkormányzatiról szóló 2011. évi CLXXXIX. törvény (Mötv.)
* Az államháztartásról szóló 2011. évi CXCV. törvény (Áht.)
* A közszolgálati tisztviselőkről szóló 2011. évi CXCIX. törvény (Kttv.)
* A munka törvénykönyvéről szóló 2012. évi I. törvény (Mt.)
* A közalkalmazottak jogállásáról szóló 1992. évi XXXIII. törvény (Kjt.)
* A közigazgatási hatósági eljárás és szolgáltatás általános szabályairól szóló 2004. évi CXL. törvény (Ket.)
* A számvitelről szóló 2000. évi C. törvény
* Az államháztartásról szóló törvény végrehajtásáról szóló 368/2011.(XII.31.) Kormány rendelet (Ávr.)
* Az államháztartás számviteléről szóló 4/2013. (I.11.) Kormányrendelet (Áhsz.)
* A költségvetési szervek belső kontrollrendszeréről és belső ellenőrzéséről szóló 370/2011.(XII.31.) Kormányrendelet (Bkr.)
* ágazati közigazgatási jogszabályok.

1.1 A közös önkormányzati hivatal tevékenységei

A közös önkormányzati hivatal az alapító okiratában foglaltaknak megfelelően az alábbi szakmai alapfeladatként meghatározott alaptevékenységet látja el:

Államháztartási szakágazati besorolása:

|  |  |
| --- | --- |
| 841105 | Helyi önkormányzatok, valamint többcélú kistérségi társulások igazgatási tevékenysége |

Szakfeladatok:

|  |  |
| --- | --- |
| Szakfeladat száma | A szakfeladat megnevezése |
| 841114 | Országgyűlési képviselőválasztásokhoz kapcsolódó tevékenységek |
| 841115 | Önkormányzati képviselőválasztásokhoz kapcsolódó tevékenységek |
| 841116 | Országos és helyi nemzetiségi önkormányzati választásokhoz kapcsolódó tevékenységek |
| 841117 | Európai parlamenti képviselőválasztásokhoz kapcsolódó tevékenységek |
| 841118 | Országos és helyi népszavazáshoz kapcsolódó tevékenységek |
| 841126 | Önkormányzatok és társulások általános végrehajtó igazgatási tevékenysége |
| 841127 | Helyi nemzetiségi önkormányzatok igazgatási tevékenysége |
| 841133 | Adó, illeték kiszabása, beszedése, adóellenőrzés |
| 841173 | Statisztikai tevékenység |
| 841907 | Önkormányzatok elszámolásai a költségvetési szerveikkel |

A felsorolt feladatokon kívül egyéb szakfeladatok is előfordulhatnak, illetve meg is szűnhetnek. A költségvetési évre vonatkozóan a részletezett feladatokat a költségvetési alapokmány tartalmazza.

Az alaptevékenység a Mötv. 84. § (1) bekezdésében meghatározott feladatokra terjed ki.

1.2 A közös önkormányzati hivatal feladatmutatója

|  |  |  |
| --- | --- | --- |
| Feladatmutató megnevezése | Mennyiségi egysége | Mennyiség |
| A közös önkormányzati hivatalhoz tartozó községek száma | darab | 7 |
| A közös önkormányzati hivatalhoz tartozó nemzetiségi önkormányzatok száma | darab | 4 |
| A közös önkormányzati hivatalhoz tartozó községek együttes lakosságszáma - 2012. január 1. | fő | 3 640 fő |

III.  
A KÖZÖS ÖNKORMÁNYZATI HIVATAL SZERVEZETI FELÉPÍTÉSE

***1. A közös önkormányzati hivatal szervezeti felépítése***

A közös önkormányzati hivatal szervezeti felépítését alá- és fölérendeltség, illetőleg munkamegosztás szerint az SZMSZ ***1. számú melléklete*** tartalmazza.

***2. A közös önkormányzati hivatal belső szervezeti egységei, főbb feladtai***

A közös önkormányzati hivatal belső szervezeti tagozódásánál és a vezetői szintek meghatározásánál elsődleges cél, hogy a közös önkormányzati hivatal a feladatait zavartalanul és zökkenőmentesen láthassa el.

E követelményeknek megfelelően a helyi adottságokat figyelembe véve a közös önkormányzati hivatalban az alábbi szervezeti egységek működnek. A kialakításnál a közös önkormányzati hivatalra vonatkozó megállapodásban foglalt létszámok lettek figyelembe véve.

|  |  |
| --- | --- |
| Szervezeti egység megnevezése | Álláshelyek száma (fő) |
| Jegyző | 1 |
| Aljegyző | 1 |
| Titkárság | 3 |
| Igazgatási Csoport | 3 |
| Pénzügyi Csoport | 4,5 |
| Adó Csoport | 1,5 |
| **ÖSSZESEN:** | **14** |

A működtetett szervezeti egységek álláshelyei a Zalaapáti Közös Önkormányzati Hivatal Székhely Hivatalában kerülnek kialakításra. A Dióskáli Kirendeltségen, valamint Bókaháza, Esztergályhorváti, Gétye, Egeraracsa és Zalaszentmárton településeken ügyfélfogadási időpontokat határoztak meg.

2.1 Igazgatási és Hatósági Csoport feladatai

* Közigazgatási hatósági feladatok ellátása
* Önkormányzati hatósági-, igazgatási feladtok ellátása
* Önkormányzati működés adminisztratív feladatainak végzése

Az Igazgatási és Hatósági Csoport ellátja a jogszabályokból fakadó államigazgatási és önkormányzati hatósági (együtt: közigazgatási) feladat- és hatásköröket, valamint az önkormányzati feladat- és hatáskörrel összefüggő teendőket.

A szervezeti egység szervezi és végzi z önkormányzat működésével kapcsolatos teendőket, gondoskodik a képviselő-testületi jegyzőkönyvek elkészítéséről, a rendeletek kihirdetéséről, szervezi a közös önkormányzati hivatal informatikai ügyeit, gondoskodik az iratkezelésről.

2.2 Pénzügyi Csoport feladatai

* A társult önkormányzatok gazdálkodási feladataink ellátás
* A közös önkormányzati hivatal finanszírozási és gazdálkodási feladatainak ellátása
* Az önkormányzati intézmények, társulások finanszírozási és gazdálkodási feladatainak ellátása

A Pénzügyi Csoport gondoskodik a közös önkormányzati hivatal működéséhez szükséges pénzügyi fedezet biztosításáról, melyet a fenntartó önkormányzatok az állami támogatásból és egyéb bevételből fedeznek.

A Pénzügyi Csoport a mindenkori jogszabályi előírásoknak, a valamint a fenntartó utasításainak megfelelően végzi tevékenységét, szervezi a közös önkormányzati hivatal gazdasági, pénzügyi munkáját.

Kialakítja, és folyamatosan vezeti a társult önkormányzatok, valamint a közös önkormányzati hivatal könyvviteli, elszámolási, vagyon-nyilvántartási rendszerét. Ellátja a költségvetési tervezéssel, a pénzellátással, a házipénztárral, a bankszámlával, költségvetési gazdálkodással, a vagyon kezelésével, a munkaerő-gazdálkodással, a személyzeti ügyekkel, a költségvetési beszámolással, a könyvvezetéssel, z előírt gazdasági adatszolgáltatással és a folyamatba épített előzetes, utólagos és vezetői ellenőrzési kötelezettséggel kapcsolatos feladatokat.

***3. A közös önkormányzati hivatal vezetése***

3.1 A jegyző feladatai

* Vezeti a közös a közös önkormányzati hivatalt, felelős a közös önkormányzati hivatal működéséért és gazdálkodásáért.
* Gyakorolja a feladat- és hatáskörébe tartozó hatásköröket.
* Gondoskodik a közös önkormányzati hivatal működéséhez szükséges személyi és tárgyi feltételekről.
* Külső szervek előtt képviseli a közös önkormányzati hivatalt.
* Tervezi, szervezi, irányítja és ellenőrzi a közös önkormányzati hivatal szakmai és gazdasági működésének valamennyi területét.
* A közös önkormányzati hivatal foglalkoztatottjai tekintetében gyakorolja a munkáltatói jogokat.
* Ellátja a közös önkormányzati hivatal működését érintő jogszabályokban, önkormányzati rendeletekben és döntésekben a vezető részére előírt feladatokat.
* Megszervezi a közös önkormányzati hivatal belső ellenőrzését.
* Felelős a folyamatba épített előzetes, utólagos és a vezetői ellenőrzés működéséért.
* Elkészíti a közös önkormányzati hivatal SZMSZ-ét, szabályzatait, egyéb rendelkezéseket.
* Kapcsolatot tart társintézményekkel, helyi, területi és országos szakmai szervezetekkel, intézményekkel.
* Támogatja a közös önkormányzati hivatal munkáját segítő testületek, szervezetek, közösségek tevékenységét.
* Elvégzi, gondoskodik, elkészíti, kapcsolatot tart, nyilvántartja, szervezi a közös önkormányzati hivatal székhelye és a kirendeltségek közötti feladat- és munkamegosztást.
* Folyamatosan értékeli a szervezeti egységek és a közös önkormányzati hivatal tevékenységét, munkáját.

3.2 Az aljegyző feladatai

* A jegyző tartós akadályoztatása és távolléte esetén ellátja a jegyzői feladatokat.
* Ellátja az igazgatási csoportvezetői valamint a jegyző által munkakörébe utalt egyéb feladatokat.
* Az aljegyző, illetve a jegyző-helyettes feladat- és hatásköre, valamint egyéni felelőssége mindazon területekre kiterjed, amelyet a részletes munkaköri leírása tartalmaz.
* A jegyző-helyettes munkaköre kapcsolt munkaköri feladatként kerül ellátásra.

***4. A közös önkormányzati hivatal munkakörei***

A közös önkormányzati hivatalban foglalkoztatott dolgozók feladatait a személyre szabott munkaköri leírások tartalmazzák. A munkaköri leírások javasolt szerkezetét, és tartalmát a szabályzat ***2. számú melléklete*** mutatja be. A közös önkormányzati hivatalban dolgozók aktuális munkaköri leírásait a szabályzat ***1. számú függeléke*** gyűjti össze.

A munkaköri leírásnak tartalmaznia kell a foglalkoztatott dolgozó jogállását, a szervezetben elfoglalt munkakörének megfelelő feladatait, jogait, kötelezettségeit, felettesét, valamint a helyettesítést.

A munkaköri leírások elkészítéséért és aktualizálásáért felelős:

* a jegyző esetében az egyéb munkáltatói jogokat gyakorló polgármester,
* a közös önkormányzati hivatal dolgozói tekintetében a jegyző.

A közös önkormányzati hivatal munkakörei:

* jegyző
* aljegyző
* titkársági ügyintéző
* pénzügyi ügyintéző I, II, III, IV
* adóügyi ügyintéző I, II
* igazgatási ügyintéző I, II
* műszaki referens

A munkakörhöz tartozó feladat- és hatásköröket, a hatáskörök gyakorlásának módját, a helyettesítés rendjét, az ezekhez kapcsolódó felelősségi szabályokat a közös önkormányzati hivatal ***Ügyrendje*** állapítja meg.

Ügyintézők:

A közös önkormányzati hivatal feladat- és hatáskörébe tartozó tevékenységeket a jegyző irányításával az ügyintézők látják el.

A Pénzügyi Csoport munkáját a kijelölt csoportvezető – a jegyző vezetésével – szervezi és irányítja, a csoportvezető szakmailag felel a csoport munkájáért.

Szükség esetén a jegyző elrendelheti, hogy a Székhelyen dolgozó köztisztviselők a Kirendeltségen is végezzenek munkát.

***5. Az önkormányzati hivatal munkáját segítő fórumok, szervek, közösségek***

5.1. A közös önkormányzati hivatali munka vezetését segítő fórumok

* polgármesteri értekezlet,
* dolgozói munkaértekezlet,
* képviselő-testületi és bizottsági ülések.

Polgármesteri értekezlet:

A székhely település polgármestere szükség szerint, de legalább 2 havonként polgármesteri értekezletet tart. A polgármesteri értekezleten részt vehet:

* polgármester,
* jegyző,
* aljegyző, illetve jegyző-helyettes,
* pénzügyi csoportvezető,
* egyéb meghívottak.

A vezetői értekezlet célja:

* tájékozódás és megbeszélés a belső szervezeti egységek munkájáról,
* a közös önkormányzati hivatal, valamint a belső szervezeti egységek aktuális és konkrét tennivalóinak áttekintése,
* munkaszervezési feladatok megbeszélése,
* szakmai képzések, információk átadása,
* jogszabályi változások ismertetése, megbeszélése.

Dolgozói munkaértekezlet:

A jegyző szükség szerint dolgozói munkaértekezletet tart. Az értekezleten a közös önkormányzati hivatal dolgozói vesznek részt.

A dolgozói munkaértekezlet célja:

* a jegyző beszámol a közös önkormányzati hivatal munkájáról, értékeli a közös önkormányzati hivatali feladatok teljesítését, a dolgozók munkakörülményeit, a munkamorált, ismerteti a következő időszak feladatait,
* a dolgozók észrevételekkel, javaslatokkal élhetnek, kérdéseket tehetnek fel.

5.2. A közös önkormányzati hivatali munkát segítő testületek, szervek, közösségek

A közös önkormányzati hivatal vezetése együttműködik a közös önkormányzati hivatali dolgozók minden olyan törvényes szervezetével, amelynek célja a dolgozók érdekképviselete és érdekvédelme. A közös önkormányzati hivatal vezetése támogatja és segíti az érdekképviseleti szervezetek működését.

A jegyző a köztisztviselői jogviszonyból származó jogok és kötelezettségek gyakorlásának, illetve teljesítésének módjáról, az ezzel kapcsolatos eljárás rendjéről, az érdekvédelmi szervezetek támogatásának mértékéről, a működési feltételek biztosításáról a jogszabályok ide vonatkozó rendelkezése alapján megállapodást köthet.

A közös önkormányzati hivatal működését segítőtestületek, szervek és közösségek üléseiről jegyzőkönyvet kell készíteni, melynek megőrzéséről az aljegyző, illetve a jegyző-helyettese gondoskodik. A jegyzőkönyvnek tartalmaznia kell az ülés helyét, időpontját, a megjelentek nevét, a tárgyalt napirendi pontokat, a tanácskozás lényegét, a hozott döntéseket.

IV.  
AZ ÖNKORMÁNYZATI HIVATAL MŰKÖDÉSÉNEK FŐBB SZABÁLYAI

***1. A közös önkormányzati hivatal működése***

A közös önkormányzati hivatal önállóan működő és gazdálkodó költségvetési szerv, gazdálkodási jogkörét az alapító okirat határozza meg.

A közös önkormányzati hivatal működési költségét az állam – az adott évi központi költségvetéséről szóló törvényben meghatározott mértékben és a hivatal által ellátott feladataikkal arányban finanszírozza, melyet településenként, lakosságarányosan utal az önkormányzatoknak.

A fenntartó önkormányzatok az állami támogatást valamint az önkormányzati hozzájárulást a székhelytelepülés Költségvetési számlájára folyósítják minden hónap 5. napjáig a közös önkormányzati hivatal létrehozásáról szóló megállapodás 4.1. pontjában foglaltak szerint.

Zalaapáti, Bókaháza, Esztergályhorváti, Gétye, Dióskál, Egeraracsa és Zalaszentmárton Önkormányzatának képviselő-testülete együttes ülésen dönt:

* a közös önkormányzati hivatal költségvetéséről és zárszámadásáról;
* a közös önkormányzati hivatal működéséről szóló megállapodás elfogadásáról,
* közös önkormányzati hivatal Alapító Okiratának elfogadásáról,
* közös önkormányzati hivatal munkájáról szóló éves jegyzői beszámoló bggelfogadásáról.

A közös önkormányzati hivatal költségvetését és zárszámadását a közös önkormányzati hivatal készíti el az Áht. és más jogszabályokban foglaltak szerint.

Zalaapáti, Bókaháza, Esztergályhorváti, Gétye, Dióskál, Egeraracsa és Zalaszentmárton Önkormányzatainak költségvetését és az azzal kapcsolatos könyvelési, adminisztrációs feladatokat a közös hivatal székhelyén készítik el az Áht és más jogszabályokban foglaltak szerint.

***2. A munkavégzéssel kapcsolatos szabályok***

2.1. A köztisztviselői jogviszony, munkavégzésre irányuló egyéb jogviszony

A közös önkormányzati hivatalban köztisztviselői jogviszony keretében kerülnek foglalkoztatásra a dolgozók. A köztisztviselői jogviszonyra, annak létrejöttére, tartalmára, módosítására, megszűnésére a Kttv. rendelkezéseit kell alkalmazni.

A közös önkormányzati hivatal a feladatainak ellátására megbízásos jogviszony keretében külsőszemélyeket is foglalkoztathat. A közös önkormányzati hivatal határozott időre, átmeneti időszakra megbízási szerződést köthet saját dolgozóival a munkakörön kívül eső feladat ellátására.

2.2. A köztisztviselői vagyonnyilatkozat

Az egyes vagyonnyilatkozat-tételi kötelezettségekről szóló 2007. évi CLII. törvény 3.§ (1)-(2) bekezdése és 4.§ a) pontja alapján vagyonnyilatkozat-tételi kötelezettséggel járó munkaköröket a szabályzat ***3. számú melléklete*** tartalmazza.

A vagyonnyilatkozat-tételi kötelezettség teljesítésére az egyes vagyonnyilatkozat-tételi kötelezettségekről szóló 2007. évi CLII. törvény rendelkezései szerint kell teljesíteni.

2.3. A dolgozók díjazása

A köztisztviselőket megillető juttatások alapvető szabályait a Kttv., a társult önkormányzatok képviselő-testületeinek a köztisztviselőket megillető juttatásokról szóló önkormányzati rendelete, valamint a közös önkormányzati hivatal ***Közszolgálati Szabályzat*** tartalmazza.

Rendszeres személyi juttatások:

A köztisztviselők rendszeres személyi juttatásként havonta - a Kttv. előírásai alapján megállapított - illetményre jogosultak. A munka díjazására vonatkozó megállapításokat (illetményelemeket) okiratban kell rögzíteni. Az illetményt, a tárgyhót követő hó 3. napjáig kell a köztisztviselő által meghatározott lakossági folyószámlára utalni.

Nem rendszeres személyi juttatások:

*Jutalom:*

Jutalomként év közben az éves költségvetés személyi juttatások előirányzatán belül a jutalom előirányzata, valamint a rendszeres személyi juttatások, és a munkavégzéshez kapcsolódó juttatások előirányzat-maradványa használható fel. A tárgyévet követő évben a pénzmaradvány jutalom kifizetésére jóváhagyott része használható fel a dolgozók jutalmazására.

A jutalom pénzben és – amennyiben a jogszabályok lehetőséget adnak - természetbeni juttatásként is kifizethető. A jutalom kifizetése során törekedni kell a költségkímélő, lehetőleg adómentesen nyújtható juttatások fizetésére.

A költségvetési kereten belül a jutalom fizetéséről a köztisztviselők tekintetében a munkáltatói jogokat gyakorló vezető dönt. A kifizetésre kerülő jutalom mértéke nem haladhatja meg a mindenkor hatályos jogszabályokban meghatározott mértéket.

*Megbízási díj:*

Saját dolgozó részére megbízási szerződés alapján megbízási díj a munkakörébe tartozó, munkaköri leírása szerint számára előírható feladat ellátására nem fizethető. Ettől eltérő esetben, konkrét feladatra vonatkozóan, előzetesen kötött megbízási szerződés alapján, a megbízó által igazolt teljesítés után kerülhet sor megbízási díj kifizetésére.

A szakmai alapfeladat keretében szellemi tevékenység végzésére irányuló szerződés, vagy számla ellenében történő igénybevételre vonatkozó szerződés külső személlyel vagy szervezettel csak jogszabályban vagy a felügyeleti szerv által szabályoz ott feladatok ellátására köthető

Külső személlyel vagy szervezettel szellemi tevékenységre például az alábbi feladatok ellátására köthető szerződés:

* Statisztikai adatfelmérés,
* Szakértői tevékenység,
* Hatástanulmányok elkészítése,
* Tervek, tervdokumentációk elkészítése,
* Ellenőrzések elvégzése.

Egyéb juttatások:

*Cafetéria-juttatás:*

A közös önkormányzati hivatalnál foglalkoztatott köztisztviselők a Kttv. 151.§-a alapján egységes cafetéria-juttatásra jogosultak. A cafetéria-juttatás egy főre eső éves összegét - amely magánban foglalja a munkáltatót terhelő közterheket is – a jegyző a Ktv. 151.§ (3) bekezdése, valamint a közszolgálati tisztviselők részére adható juttatásokról és egyes illetménypótlékokról szóló 249/2012. (VIII.31.) Korm. rendelet 9.§ (2) bekezdése alapján - figyelembe véve a Korm.rendelet 9.§ (6) bekezdés rendelkezését – a ***Közszolgálati szabályzatban*** határozza meg.

Az éves keretösszeg a Korm.rendelet 9.§ (5) bekezdése értelmében a közszolgálati szabályzatban meghatározott cafetéria-juttatás igénybevételére használható fel. A választható juttatások a közös önkormányzati hivatal köztisztviselői tekintetében azonosak.

A cafetéria-juttatás igénybe vételének részletes szabályai a ***Közszolgálati szabályzatban*** kerülnek meghatározásra.

*Tanulmányi ösztöndíj, továbbképzési, nyelvtanulási támogatás:*

A közös önkormányzati hivatal a tanulásban, továbbképzésben azokat a dolgozókat támogatja, akiknek munkakörük betöltéséhez nélkülözhetetlen a képzés által nyújtott képesítés megszerzése. A támogatásokat csak a tanulmányi szerződés megkötését követően, az abban foglaltak alapján lehet kifizetni.

A továbbképzés támogatásával kapcsolatos hatáskört a jegyző gyakorolja, a részletszabályokat a ***Közszolgálati szabályzat*** tartalmazza.

*Illetményelőleg:*

A köztisztviselő – kérelmére – illetményelőlegben részesíthető. Az illetményelőleg nyújtásának részletes szabályait a ***Közszolgálati szabályzat*** tartalmazza.

*Közlekedési költségtérítés:*

A közös önkormányzati hivatal dolgozói a munkába járás költségeinek térítésére jogosultak az alábbiak szerint:

* helyközi, távolsági járatokra szóló utazási bérlet árának 86%-a,
* a saját tulajdonú gépjárművel történő munkába járás költségtérítéseként a havi utazási távolság (a munkahely és a lakóhely, vagy tartózkodási hely közötti közforgalmi úton mért oda-vissza távolság) 9 Ft/km költségtérítés.

A költségtérítések nyújtásának részletes szabályait a ***Kiküldetési szabályzat***, és a ***Gépjármű üzemeltetési szabályzat*** tartalmazza.

*Mobil telefon használat:*

A közös önkormányzati hivatal dolgozói saját mobil telefonkészülék használatával az önkormányzatokat megillető kedvezményes előfizetői díjcsomag használatára jogosultak. A telefonhasználat szolgáltatási díját továbbszámlázott szolgáltatásként a foglalkoztatott fizeti.

A telefonhasználatok részletes szabályait a ***Vezetékes és rádiótelefonok használatának szabályzata*** tartalmazza.

2.4. A munkavégzés, a munkaköri kötelezettségek, hivatali titok megőrzése

A munkavégzés teljesítése a jegyző által kijelölt munkahelyen, az érvényben lévő szabályok, valamint a kinevezési okmányban leírtak szerint történik.

A dolgozó köteles a munkakörébe tartozó munkát képességei maximális kifejtésével, az elvárható szakértelemmel és pontossággal határidőre végezni, a hivatali titkot megtartani. A dolgozó illetéktelen személlyel nem közölhet olyan adatot, amely a munkaköre betöltésével összefüggésben jutott tudomására, és amelynek közlése a munkáltatóra, vagy más személyre hátrányos következményekkel járna, illetve a személyes adatok védelme alá esik. Amennyiben jogszabályban előírt adatszolgáltatási kötelezettség nem áll fenn, nem adható felvilágosítás azokban a kérdésekben, amelyek hivatali titoknak minősülnek, és amelyek nyilvánosságra kerülése a közös önkormányzati hivatal érdekét sértené.

A közös önkormányzati hivatalnál hivatali titoknak minősülnek különösen:

* az alkalmazottak személyes adatvédelmével, bérezésével, juttatásaival kapcsolatos adatok,
* az ügyfelek személyiségi jogaihoz fűződő adatok,
* az alkalmazottak egészségügyi állapotára vonatkozó adatok,
* a közös önkormányzati hivatali munka során használt felhasználó nevek, jelszavak, hozzáférések,
* az adatvédelmi törvényben meghatározott nem közérdekű adatok.

A hivatali titok megsértése fegyelmi vétségnek minősül. A közös önkormányzati hivatal valamennyi dolgozója köteles a tudomására jutott hivatali titkot mindaddig megőrizi, amíg annak közlésére az illetékes felettesétől engedélyt nem kap. A hivatali titok megőrzésének kötelezettsége a közös önkormányzati hivatalnál fennálló köztisztviselői jogviszony megszűnését követően is kötelező.

A dolgozó munkáját az arra vonatkozó szabályoknak és előírásoknak, a munkahelyi vezetője utasításainak, valamint a szakmai elvárásoknak és etikai szabályoknak megfelelően köteles végezni.

2.5. A munkaidő

A munkaidő beosztása az általános munkarend alapján:

* hétfő: 7.30 órától 16.00 óráig
* kedd: 7.30 órától 16.00 óráig
* szerda: 7.30 órától 16.30 óráig
* csütörtök: 7.30 órától 16.00 óráig
* péntek: 7.30 órától 13.00 óráig tart.

A munkáltató egyes dolgozók tekintetében a munkakörére és egyéni igényeire figyelemmel - a munkaköri feladatok ellátásának sérülése nélkül - a fentiektől eltérő munkaidő beosztást is megállapíthat.

2.6. A közös önkormányzati hivatal ügyfélfogadása

A közös önkormányzati hivatal dolgozói a megjelölt kivételekkel a hét valamennyi munkanapján tartanak ügyfélfogadást.

Az ügyfélfogadás rendje:

*Székhely Hivatal, Dióskáli Kirendeltség:*

* hétfő, kedd, péntek: 8.00 órától 11.00 óráig
* szerda: 8.00 órától 11.00 óráig; 13.00 órától 16.30 óráig

*Ügyfélfogadási helyszíneken:*

* Bókaháza község: 8.00 órától 10.00 óráig - minden kedden
* Esztergályhorváti község: 9.00 órától 11.00 óráig - minden csütörtökön
* Gétye község: 9.00 órától 11.00 óráig - minden szerdán
* Zalaszentmárton község: 12.15 órától 14.15 óráig - minden csütörtökön
* Egeraracsa község: 11.00 órától 12.00 óráig - minden csütörtökön

A munkaközi szünet (ebédidő) 12.00 órától 12.30 óráig tart, amikor az ügyfélfogadás szünetel.

2.7. Szabadság

Az éves rendes szabadság tervezett kivételéről a munkaáltatói jogkör gyakorlójával (jegyző esetében a székhely szerinti polgármester, a közös önkormányzati hivatalnál foglalkoztatott köztisztviselők tekintetében a jegyzővel) történő előzetes egyeztetés alapján éves szabadságolási tervet kell készíteni. A rendes szabadság, valamint a rendkívüli és fizetés nélküli szabadság engedélyezésére – a közös önkormányzati hivatalnál foglalkoztatott valamennyi köztisztviselő tekintetében a jegyző, a jegyző tekintetében a székhely szerinti község polgármestere jogosult.

Az alkalmazottak éves rendes szabadságának mértékét a Kttv.-ben foglalt előírások alapján kell megállapítani.

A dolgozókat megillető, és kivett szabadságról nyilvántartást kell vezetni. A szabadsággal kapcsolatos nyilvántartásokat a munkaügyi ügyintéző vezeti. A szabadságolási tervvel, a szabadság kiadásával és nyilvántartásával kapcsolatos részletszabályokat a ***Közszolgálati szabályzat*** tartalmazza.

2.8. A helyettesítés rendje

A közös önkormányzati hivatalnál folyó munkát a dolgozók ideiglenes vagy tartós távolléte nem akadályozhatja. A dolgozók távolléte esetére a helyettesítés rendszerének kidolgozása a jegyző feladata.

A helyettesítéssel kapcsolatos, egyes dolgozókat érintő konkrét feladatok a ***munkaköri leírásokban*** kerülnek rögzítésre.

2.9. Munkakörök átadása

Valamennyi munkakör tekintetében személyi változás esetén (pl. közszolgálati jogviszony megszűnése, munkakörváltozás, tartós távollét esetén) a dolgozó munkakörének átadásáról, illetve átvételéről jegyzőkönyvet kell felvenni. Amennyiben a dolgozó elmulasztja átadni a munkakört, akkor valamennyi át nem adott feladattal kapcsolatosan teljes körű személyi felelősség terheli.

Az átadás-átvételi eljárást legkésőbb a munkakör-változást követő 15 napon belül be kell fejezni.

A munkakör átadás-átvétellel kapcsolatos eljárás részletes szabályait a ***Közszolgálati szabályzat*** tartalmazza.

2.10. Egyéb szabályok

*Fénymásolás:*

A közös önkormányzati hivatalban a szakmai munkával összefüggő anyagok fénymásolása térítésmentesen történhet.

Minden egyéb esetben a fénymásolásért a külön rendelkezésben meghatározott térítési díjat kell fizetni.

*Dokumentumok kiadása*

A közös önkormányzati hivatali dokumentumok kiadása kizárólag a jegyző engedélyével történhet.

2.11. Saját gépkocsi használat

A saját tulajdonú gépjárművek használatának költségtérítése és elszámolása a mindenkor érvényes jogszabályok (pl. kormányrendelet, adótörvény) alapján történhet.

Saját gépkocsit hivatali célra a jegyző előzetes engedélyével lehet igénybe venni.

A saját gépkocsi hivatali célú használatával kapcsolatos részletes szabályokat a ***Kiküldetési szabályzat*** tartalmazza.

***3. Kártérítési kötelezettség, anyagi felelősség***

A köztisztviselő a köztisztviselői jogviszonyból eredő kötelezettségének vétkes megszegésével okozott kárért kártérítési felelősséggel tartozik. Szándékos károkozás esetén a köztisztviselő a teljes kárt köteles megtéríteni.

A köztisztviselő vétségére tekintet nélkül a teljes kárt köteles megtéríteni a visszaszolgáltatási vagy elszámolási kötelezettséggel átvett olyan dolgokban, eszközökben bekövetkezett hiányt, amelyeket állandóan őrizetben tart, kizárólagosan használ vagy kezel, és azokat valamilyen bizonylat (pl. jegyzék vagy elismervény) alapján átvett.

A pénztárost, raktárkészlet-kezelőket, egyéb pénzkezelőket, az átvételt igazoló bizonylat nélkül is terheli felelősség az általa kezelt pénz vagy árukészlet tekintetében. A leltárhiánnyal kapcsolatos szabályokat a ***Pénzkezelési szabályzat***, valamint a ***Közszolgálati szabályzat*** tartalmazza.

A dolgozó a szokásos személyi használati tárgyakat meghaladó mértékű és értékű használati értékeket csak a jegyző engedélyével hozhat be a munkahelyére, illetve vihet ki onnan, melyért anyagi felelősséggel tartozik.

A közös önkormányzati hivatal valamennyi dolgozója felelős a berendezési és felszerelési tárgyak rendeltetésszerű használatáért, a gépek, eszközök, szakkönyvek, stb. megóvásáért. A dolgozó személyes használati tárgyaiban a munkavégzés folyamán, a jogviszonnyal összefüggésben a munkahelyen bekövetkezett kárért a közös önkormányzati hivatalt felelősség terheli. A közös önkormányzati hivatal kártérítési felelősségére a Kttv., valamint a munka törvénykönyve vonatkozó szabályai irányadóak.

***4. A közös önkormányzati hivatal belső és külső kapcsolattartásának rendje***

A közös önkormányzati hivatal külső és belső hivatali kommunikációjának részletes eljárás rendjét a ***Kommunikációs és információs rendszer szabályzata*** tartalmazza.

4.1. A belső kapcsolattartás

A közös önkormányzati hivatal feladatainak hatékonyabb ellátása érdekében a belső szervezeti egységek és ügyintézők egymással szoros munkakapcsolatot tartanak fenn. Az együttműködés során a szervezeti egységeknek és ügyintézőknek minden olyan intézkedésnél, amely másik szervezeti egység vagy ügyintéző működési körét érinti, az intézkedést megelőzően egyeztetési, illetve tájékoztatási kötelezettségük van.

A belső kapcsolattartást szolgálják a különböző értekezletek, fórumok is.

4.2. A külső kapcsolattartás

Az eredményesebb működés elősegítése érdekében a közös önkormányzati hivatal a szakmai szervekkel, társintézményekkel, felettes szervvel, közigazgatási szervekkel, gazdálkodó szervezetekkel, civil szervezetekkel együttműködik, kapcsolatot tart fenn.

A közös önkormányzati hivatal igyekszik a szakmai szervezetekkel, társintézményekkel, hatóságokkal folyamatosan kapcsolatot tartani, szükség szerint egymás munkáját segíteni.

4.3. Nyilatkozat tömegtájékoztató szervek részére

A közérdekű adatok nyilvánosságának biztosítása érdekében a tömegtájékoztató eszközök (média) munkatársainak tevékenységét a közös önkormányzati hivatal dolgozóinak elő kell segíteniük. A televízió, a rádió, az írott sajtó képviselőinek adott mindennemű felvilágosítás nyilatkozatnak minősül.

A felvilágosítás-adás, nyilatkozattétel esetén be kell tartani a következő előírásokat:

* A közös önkormányzati hivatalt érintő kérdésekben a tájékoztatásra, illetve nyilatkozat adására a jegyző, vagy az általa esetenként megbízott személy jogosult.
* A nyilatkozatot adó a tömegtájékoztató eszközök munkatársainak udvarias, konkrét, szabatos válaszokat adjon. A közölt adatok szakszerűségéért és pontosságáért, a tények objektív ismertetéséért a nyilatkozatot adó felel.
* A nyilatkozatok megtételekor minden esetben tekintettel kell lenni a hivatali titoktartásra vonatkozó rendelkezésekre, valamint a közös önkormányzati hivatal jó hírnevére és érdekeire.
* Nem adható nyilatkozat olyan üggyel, ténnyel és körülménnyel kapcsolatban, amelynek időelőtti nyilvánosságra hozatala a közös önkormányzati hivatal tevékenységében zavart, anyagi, vagy erkölcsi kárt okozna, továbbá olyan kérdésekről, amelyeknél a döntés nem a nyilatkozattevő hatáskörébe tartozik.
* A nyilatkozattevőnek joga van arra, hogy a vele készített riport anyagát a közlés előtt megismerje, így kérheti az újságírót, riportert, hogy az anyagnak azt a részét, amely az ő szavait, nyilatkozatát tartalmazza, közlés előtt vele egyeztesse.

***5. A közös önkormányzati hivatal ügyiratkezelése***

A közös önkormányzati hivatalban az ügyiratok kezelése egységes iratkezelési szabályzat alapján, egységes, tanúsítvánnyal rendelkező programmal a közös önkormányzati hivatal Székhelyén történik.

A közös önkormányzati hivatal Székhelyén történő iktatást a település kezdő betűjével történő megkülönböztető jelzéssel kell ellátni.

Zalaapáti esetében: „ZA”

Bókaháza esetében: „B”

Esztegályhorváti esetében: „EH”

Gétye esetében: „G”

Dióskál esetében: „D”

Egeraracsa esetében: „EA”

Zalaszentmárton esetében: „ZM”

Az ügyiratkezelés irányításáért, megszervezéséért, szabályozásáért és ellenőrzéséért a jegyző, illetve az aljegyző a felelős.

Az ügyiratkezelést az ***Egyedi iratkezelési szabályzatban*** foglaltak alapján kell végezni.

***6. A kiadmányozás rendje***

A közös önkormányzati hivatalban a kiadmányozás rendjét a jegyző szabályozza. A közös önkormányzati hivatal iratait a jegyző jogosult kiadmányozni.

A jegyző tartós távolléte vagy akadályoztatása esetén, a keletkező iratok tekintetében a kiadmányozási jogot az aljegyző gyakorolja. Az aljegyző az általa kiadmányozott iratokról az első lehetséges alkalommal köteles tájékoztatást adni a jegyző részére.

Önálló kiadmányozásra jogosult a jogszabály által ügyintézői hatáskörbe utalt feladat- és hatáskörök tekintetében az adott feladat- és hatáskört gyakorló ügyintéző, így például az anyakönyvvezető.

***7. A bélyegzők használata, kezelése***

A közös önkormányzati hivatal valamennyi kiadmányán valamennyi aláírásnál bélyegzőt kell használni. A közös önkormányzati hivatal által használt bélyegzők listáját és lenyomatait a szabályzat ***4. számú melléklete*** tartalmazza.

A bélyegzővel ellátott, cégszerűen, illetve a kiadmányozás szabályai alapján aláírt iratok tartalma érvényes kötelezettségvállalást, jogszerzést, kötelezést, jogról való lemondást, stb. jelent.

A közös önkormányzati hivatalban a bélyegzők használatára a következők jogosultak:

* jegyző,
* aljegyző,
* Igazgatósági és Hatósági Csoport,
* Pénzügyi Csoport,
* Anyakönyvvezetők és népesség-nyilvántartó ügyintézők.

A közös önkormányzati hivatalban használt valamennyi bélyegzőről, annak lenyomatáról nyilvántartást kell vezetni. A nyilvántartásnak tartalmaznia kell, hogy a bélyegzőt ki és mikor vette saját használatába, melyet az átvevő személy a nyilvántartásban aláírásával igazol. A bélyegzők kezeléséért, beszerzéséért, kiadásáért, őrzéséért, cseréjéért és évenkénti egyszeri leltározásáért, a nyilvántartás vezetéséért a jegyző által a munkaköri leírásban meghatározott személy a felelős.

A bélyegzőt átvevők személyesen felelősek a bélyegzők megőrzéséért.

***8. A közös önkormányzati hivatal gazdálkodásának rendje***

A közös önkormányzati hivatal gazdálkodásával, ezen belül kiemelten a költségvetés tervezésével, végrehajtásával, a közös önkormányzati hivatal kezelésében lévő vagyon hasznosításával összefüggő feladatokat, hatásköröket a Pénzügyi Csoport a pénzügyi csoportvezető irányításával látja el.

A közös önkormányzati hivatalban a gazdálkodás szabályozottságát, a jogszabályok érvényesülését belső szabályzatok határozzák meg. A pénzügyi, gazdálkodási belső szabályzatok elkészítéséért, szükség szerinti módosításáért a pénzügyi csoportvezető a felelős.

A közös önkormányzati hivatal az általános forgalmi adónak nem alanya.

8.1. Bankszámla feletti rendelkezés

A banknál vezetett számla felett két aláírásra jogosult személy együttes aláírással jogosult rendelkezni. Rendelkezésre és aláírásra a jegyző, valamint a jegyző által kijelölt közös önkormányzati hivatalnál foglalkoztatott köztisztviselő jogosult. A rendelkezésre és aláírásra jogosult személyek nevét és aláírásukat a számlavezető pénzintézetnél be kell jelenteni. Az aláírási címpéldány másolati példányának őrzéséről a pénzügyi csoportvezető köteles gondoskodni.

A közös önkormányzati hivatal részére a meghatározott feladatok végrehajtására az alábbi bankszámla szolgál:

Zalaapáti Közös Önkormányzati Hivatal:

**OTP Bank Nyrt. Keszthelyi Fiók - 11749039-15812735**

A közös önkormányzati hivatal bankszámla kezelésével kapcsolatos részletes szabályokat ***Pénzkezelési szabályzat*** tartalmazza.

8.2. Kötelezettségvállalás, utalványozás, érvényesítés, ellenjegyzés rendje

A kötelezettségvállalás, utalványozás, ellenjegyzés, érvényesítés rendjét a közös önkormányzati hivatal vonatkozásában a jegyző a ***Gazdálkodási szabályzatban*** határozta meg.

***9. A folyamatba épített, előzetes, utólagos és vezetői ellenőrzés***

A jegyző a gazdálkodás folyamatára és sajátosságaira való tekintettel köteles kialakítani, működtetni és fejleszteni a folyamatba épített, előzetes, utólagos és vezetői ellenőrzés rendszerét.

A folyamatba épített, előzetes, utólagos és vezetői ellenőrzés a szervezeten belül a gazdálkodásért felelős szervezeti egység (Pénzügyi Csoport) által folytatott elsőszintű pénzügyi irányítási és ellenőrzési rendszer.

A jegyző feladata olyan folyamatokat kialakítani és működtetni a szervezeten belül, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.

A folyamatok ellenőrzésének részletes eljárás rendjét a ***Kontrolltevékenységek szabályzata*** tartalmazza.

***10. Belső ellenőrzés***

* A közös önkormányzati hivatal belső ellenőrzési tevékenysége az Mötv.119.§.(4) bekezdésében foglalt előírásoknak megfelelően a belső kontrollrendszeren belül kialakításra került.
* A belső ellenőrzési tevékenység kötelezően a helyi önkormányzatok érdekében történik, de az önkormányzatok által felügyelt költségvetési szervek felügyeleti ellenőrzéséről is gondoskodik.
* A közös önkormányzati hivatalt létrehozó önkormányzatok az alábbiak szerint döntöttek a belső ellenőrzést elvégző személy jogállásáról a Bkr.15.§.(2) bekezdésének értelmében:

1. Zalaapáti Község Önkormányzat saját és intézményei belső ellenőrzését *önkormányzati társulás* keretében a Keszthely és Környéke Kistérségi Többcélú Társulás alkalmazásában álló belső ellenőrrel láttatja el folyamatosan.
2. Bókaháza Község Önkormányzat saját és intézményei belső ellenőrzését *önkormányzati társulás* keretében a Keszthely és Környéke Kistérségi Többcélú Társulás alkalmazásában álló belső ellenőrrel láttatja el folyamatosan.
3. Esztergályhorváti Község Önkormányzat saját és intézményei belső ellenőrzését *önkormányzati társulás* keretében a Keszthely és Környéke Kistérségi Többcélú Társulás alkalmazásában álló belső ellenőrrel láttatja el folyamatosan.
4. Gétye Község Önkormányzat saját és intézményei belső ellenőrzését *önkormányzati társulás* keretében a Keszthely és Környéke Kistérségi Többcélú Társulás alkalmazásában álló belső ellenőrrel láttatja el folyamatosan.
5. Dióskál Község Önkormányzat saját és intézményei belső ellenőrzését évente *feladatellátási és finanszírozási megállapodás* keretében szervezi meg. A Képviselő-testület az ellátás módját évente felülvizsgálja.
6. Egeraracsal Község Önkormányzat saját és intézményei belső ellenőrzését évente *feladatellátási és finanszírozási megállapodás* keretében szervezi meg. A Képviselő-testület az ellátás módját évente felülvizsgálja.
7. Zalaszentmárton Község Önkormányzat saját és intézményei belső ellenőrzését évente *feladatellátási és finanszírozási megállapodás* keretében szervezi meg. A Képviselő-testület az ellátás módját évente felülvizsgálja.

* A belső ellenőr feladatait, kötelezettségeit, hatásköreit, a tevékenységre vonatkozó eljárási szabályokat, valamint mellékletében a Képviselő-testület döntését az ellátási módról,

1. Zalaapáti Község Önkormányzat és intézményei tekintetében a 2014. február 3. napjától hatályos Belső Ellenőrzési Kézikönyve rögzíti.
2. Bókaháza Község Önkormányzat és intézményei tekintetében a 2014. február 3. napjától hatályos Belső Ellenőrzési Kézikönyve rögzíti.
3. Esztergályhorváti Község Önkormányzat és intézményei tekintetében a 2014. február 3. napjától hatályos Belső Ellenőrzési Kézikönyve rögzíti.
4. Gétye Község Önkormányzat és intézményei tekintetében a 2014. február 3. napjától hatályos Belső Ellenőrzési Kézikönyve rögzíti.
5. Dióskál Község Önkormányzat és intézményei tekintetében a 2014. február 3. napjától hatályos Belső Ellenőrzési Kézikönyve rögzíti.
6. Egeraracsa Község Önkormányzat és intézményei tekintetében a 2014. február 3. napjától hatályos Belső Ellenőrzési Kézikönyve rögzíti.
7. Zalaszentmárton Község Önkormányzat és intézményei tekintetében a 2014. február 3. napjától hatályos Belső Ellenőrzési Kézikönyve rögzíti.

***10. Közös önkormányzati hivatali óvó, védő előírások***

A közös önkormányzati hivatal minden dolgozójának alapvető feladata, hogy az egészségük és testi épségük megőrzéséhez szükséges ismereteket átadja, baleset, vagy annak veszélye esetén a szükséges intézkedéseket megtegye.

Minden dolgozónak ismernie kell a ***Munkavédelmi szabályzatot*** és a ***Tűzvédelmi szabályzatot***, valamint a tűz esetére előírt utasításokat és a menekülés útját, köteles a munka-, baleset-, és tűzvédelmi oktatáson részt venni.

A közös önkormányzati hivatal biztosítást köthet tárgyi eszközeire, készleteire, illetőleg a felügyeleti szerv által meghatározott veszélyes feladatot ellátó, a közös önkormányzati hivatal által foglalkoztatott személyekre.

V.  
ZÁRÓ RENDELKEZÉS

A közös önkormányzati hivatal Szervezeti és Működési Szabályzata **2015.március 1.**  napján lép hatályba, hatálybalépésével egyidejűleg a Zalaapáti Közös Önkormányzati Hivatal korábbi (2013. évben elfogadott) SZMSZ-e hatályon kívül kerül.

Gondoskodni kell arról, hogy a szabályzatban foglalt előírásokat a közös önkormányzati hivatal érintett munkatársai megismerjék, annak tényét a szabályzathoz csatolt íven aláírásukkal igazolják.

A Zalapáti Közös Önkormányzati Hivatal Szervezeti és Működési Szabályzatát a hivatalt létrehozó önkormányzatok képviselő-testületei a következő határozataikkal hagyták jóvá:

|  |  |
| --- | --- |
| Bókaháza Község Önkormányzata | 8/2015. (II.19.) |
| Dióskál Község Önkormányzata | 19/2015. (II.19.) |
| Egeraracsa Község Önkormányzata | 9/2015. (II.19.) |
| Esztergályhorváti Község Önkormányzata | 11/2015. (II.19.) |
| Gétye Község Önkormányzata | 4/2015. (II.19.) |
| Zalaapáti Község Önkormányzata | 13/2015. (II.19.) |
| Zalaszentmárton Község Önkormányzata | 6/2015. (II.19.) |

Zalaapáti, 2015. február 20.

**Vincze Tibor Lóth Eszter**

Polgármester Polgármester

Zalaapáti Község Bókaháza Község

**Rékasi Csabáné Talabér Lászlóné**

Polgármester Polgármester

Esztergályhorváti Község Gétye Község

**Kluczer János Dancs László**

Polgármester Polgármester

Dióskál Község Egeraracsa Község

**Dancs Szilveszter Zoltán Kovács Katalin**

Polgármester Jegyző

Zalaszentmárton Község Zalaapáti Közös

Önkormányzati Hivatal

VI.  
MELLÉKLETEK

|  |  |
| --- | --- |
| 1.számú melléklet: | A közös önkormányzati hivatal szervezeti felépítése |
| 2.számú melléklet: | Munkaköri leírás javasolt szerkezete, tartalma |
| 3.számú melléklet: | A közös önkormányzati hivatal vagyonnyilatkozatra kötelezett munkakörei |
| 4.számú melléklet: | A Zalaapáti Közös Önkormányzati Hivatal által használt bélyegzők és lenyomataik |

VII.  
FÜGGELÉK

|  |  |
| --- | --- |
| 1.számú melléklet: | A hivatali dolgozók munkaköri leírásai |

MEGISMERÉSI NYILATKOZAT

A közös önkormányzati hivatal **Szervezeti és Működési Szabályzatában** foglaltakat megismertem. Tudomásul veszem, hogy az abban foglaltakat a munkavégzésem során köteles vagyok betartani.

|  |  |  |  |
| --- | --- | --- | --- |
| **Név** | **Beosztás** | **Kelt** | **Aláírás** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Név** | **Beosztás** | **Kelt** | **Aláírás** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Név** | **Beosztás** | **Kelt** | **Aláírás** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

***1. számú melléklet***

A közös önkormányzati hivatal szervezeti felépítése

***2. számú melléklet***

ügyfélfogadási időpontok

* hétfő, kedd, péntek: 8.00 órától 11.00 óráig
* szerda: 8.00 órától 11.00 óráig; 13.00 órától 16.30 óráig
* szerda: 8.00 órától 11.00 óráig; 13.00 órától 16.30 óráig
* szerda: 8.00 órától 11.00 óráig; 13.00 órától 16.30 óráig

**ALJEGYZŐ**

**JEGYZŐ**

1. ÜGYINTÉZŐ

2. ÜGYINTÉZŐ

1. ÜGYINTÉZŐ

2.ÜGYINTÉZŐ

3.ÜGYINTÉZŐ

4.ÜGYKEZELŐ

ADÓÜGYI CSOPORT

PÉNZÜGYI CSOPORT

1. ÜGYINTÉZŐ

2. ÜGYINTÉZŐ

3.ÜGYINTÉZŐ

1.ÜGYINTÉZŐ

2.ÜGYINTÉZŐ

2.Ügykezelő

IGAZGATÁSI CSOPORT

TITKÁRSÁG

**DIÓSKÁLI KIRENDELTSÉG**

**ZALAAPÁTI SZÉKHELY HIVATAL**

Munkaköri leírás

(A munkaköri leírások javasolt szerkezete, tartalma)

1. Köztisztviselő neve, személyi adatai (születési hely, idő, anyja neve, lakcíme):

2. A munkakör azonosító adatai:

a) Munkakör megnevezése:

b) Feladatkör megnevezése

c) Munkavégzés helye:

d) Belső szervezeti egysége:

3. A munkakör célja:

4. Függelmi kapcsolatok:

a) Munkáltatói jogkör gyakorlója:

b) Közvetlen felettese:

c) Közvetlen beosztottjai:

5. Követelmények:

a) Iskolai végzettség:

b) Szakmai képesítés:

c) Nyelvismeret:

d) Egyéb:

Képességek:

Tulajdonságok:

Ismeret:

6. Munkaköri feladatok: (előkészíti, kidolgozza, közreműködik, javaslatot tesz, véleményezi, dönt, információt szolgáltat, ellenőriz, felelős, stb.)

7. Hatáskör:

8. Felelősség: (feladatainak ellátása során felelős, berendezések, anyagok)

9. Munkakapcsolatai:

a) Belső

b) Külső

10. helyettesítés rendje:

a) Helyettesíti:

b) Helyettesítője:

Dátum, munkáltató aláírása

A dolgozó részéről a munkaköri leírás átvételének igazolása

***3. számú melléklet***

A közös önkormányzati hivatal vagyonnyilatkozatra kötelezett munkakörei

|  |  |  |
| --- | --- | --- |
| **Munkakör** | **Jogalap** | **Gyakoriság** |
| jegyző | 3.§. (1) c) pont | 2 év |
| aljegyző | 3.§. (1) c) pont | 2 év |
| adóügyi ügyintéző | 3.§. (1) a) pont | 5 év |
| igazgatási és titkársági ügyintézők | 3.§. (1) a) pont | 5 év |
| gazdálkodási-pénzügyi ügyintézők | 3.§. (1) c) pont | 2 év |

***4. számú melléklet***

A közös önkormányzati hivatal által használt bélyegzők és lenyomataik

KÖRBÉLYEGZŐK:

1.Zalaapáti Közös Önkormányzati Hivatal – Zalapáti (körbélyegzők):

FEJBÉLYEGZŐK:

* + - 1. Zalaapáti Közös Önkormányzati Hivatal – Zalapáti (fejbélyegző):

IKTATÓBÉLYEGZŐK:

Zalaapáti Közös Önkormányzati Hivatal – Zalapáti (iktatóbélyegző):

1. **számú függelék Bókaháza Község Önkormányzata Képviselő-testületének 6/2013. (V.31.) önkormányzati rendeletéhez[[6]](#footnote-6)**

**A főállású polgármester munkarendje és ügyfélfogadási ideje:**

A képviselő-testület a polgármester munkarendjét, ügyfélfogadási idejét az alábbiak szerint határozza meg:

**1./A polgármester hivatali munkarendje:**

**-** hétfő, kedd, szerda, csütörtök: 8,00 órától 14,30 óráig,

- pénteken: 8,00 órától 14,00 óráig,

**2./A polgármester ügyfélfogadási ideje:**

- minden hét keddi napján 9,00 órától - 12,00 óráig

1. Módosította a 7/2019.(IX.12.) önk.rendelet, hatályos 2019. szeptember 13-tól [↑](#footnote-ref-1)
2. Módosította a 7/2019.(IX.12.) önk.rendelet, hatályos 2019. szeptember 13-tól [↑](#footnote-ref-2)
3. Módosította a 7/2019.(IX.12.) önk.rendelet, hatályos 2019. szeptember 13-tól [↑](#footnote-ref-3)
4. Módosította az 1/2018.(II.21.) önk.rendelet, hatályos 2018. február 22-től [↑](#footnote-ref-4)
5. Módosította a 7/2019.(IX.12.) önk.rendelet, hatályos 2019. szeptember 13-tól [↑](#footnote-ref-5)
6. Módosította a 10/2016.(XII.19.) önk.rendelet, hatályos 2017. január 1-től [↑](#footnote-ref-6)